Pajenn:Marigo - Buez ar Saent.djvu/129 - Wikimammenn\nPajenn:Marigo - Buez ar Saent.djvu/129\nGoude m’en devoa graet aznaoudeguez gant ar brisonnerien-all, en ur parlant assambles, e teuzont d’en em interrogi etrezo var benn petra ez oant dalc’bet er prison. Pep-hini a lavaras e sujet hac e occasion. Accuset oùn, eme Efrem, da veza digoret an or d’al laëron : innoçant oùn a guemense, mæs aznaout a ràn justiç an Autrou Doue pehini a zeu bremâ d’am punissa eus ur c’hrim-all a behini ezoùn coupabl e guirionez, o veza græt da un den paour coll e veoc’h. Un all a lavaras : Me so accuset eus un torfet pehini n’em eus quet coumetet, mæs criminal oùn cousgoude a hent-all, dre ma em eus drouc comset eus a ur verc’h honnest, da behini am eus græt coll he reputation hac he hano mad. Ha me, eme un all c’hoas, a so accuset da veza lazet un den ouz pehini n’am eus quet touchet, mæs dont a ra sonch din e vanquis un devez dre ma faut da rei sicour da un den pehini a velen o veuzi dirazòn, ha chetu ar guir faut pehini a bunis bremâ an Autrou Doue enon, o permeti e venn accuset eus a ur muntr.\nEfrem en e brison a brometas da Zoue e teuze da dremen ar rest eus e vuez er binigen, ma plicheze gantâ rei dezàn ar c’hraç da sortial ac’hano. Da benn ur maread amser, evel ne voa test ebet en e enep e oue roet dezan al liberte da sortial.\nEn em denna a reas rac-eon en deserz e pelec’h e cunduas ur vuez humbl ha mortifiet meurbet, oc’h en em gonsideri bepret evel ar brassa pec’her hac evel an distera eus an oll dud.\nGoude m’en devoa tremenet meur a vloaz en deserz, an Escop eus ar guær a Nisiib en alyas da zistrei d’ar guær a Edeç. Distrei a eureu, hac e convertissas eno ur vreg pehini a gundue ur vuez fall, hac eus a behini en em serviche an drouc-speret evit coll cals a eneou. Var ar brud eus ar gonversiou miraculus-se, an Escop er poursuas da receo an Urzou sacr. Ar sant, dre oboissanç evit e escop, a recevas an urz a ziacr, mæs e humilite vras a viras ounta bepret n’en em rentas bælec. Neuse dre urz e Brelat e prezegas an Aviel gant cals a frouez ha gant pep issu--\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/129&oldid=134224 »


3.1 Alexandre Scheuer\nAlexandre Scheuer[kemmañ ar vammenn]\nAlexandre Scheuer, politikour lec'hiel, anavezet e korn-bro An Oriant hepken.\n@Dakbzh: N’eo ket bet diverket ar bajenn-mañ, neuze ne c’hell ket bezañ diziverket. Emichañs emout o klask Wikipedia:Pajennoù da nullañ. Ne zilec’hian ket da c’houlenn aze peogwir n’am eus ket c’hoant reiñ da soñjal e rafen ar goulennoù hag ar respontoù. Huñvreüs (kaozeal) 11 Ebr 2022 da 08:27 (UTC)[respont]\nDemat. Faziet on, diverkañ a faote din lâret. Dakbzh (kaozeal) 11 Ebr 2022 da 11:20 (UTC)[respont]\nAdtapet diwar « https://br.wikipedia.org/w/index.php?title=Wikipedia:Pajennoù_da_ziziverkañ&oldid=1985753 »\nKemmoù diwezhañ degaset d'ar bajenn-mañ d'an 11 Ebr 2022, da 11:20.


Pempoull : un ti-skoazellerezed-mamm brezhonek ? - RADIO KREIZ BREIZH\n(Foto Facebook MAMmigoù Karaez)\nUn emvod publik a oa bet ar sizhun dremenet e Pempoull diwar-benn un danvez Ti skoazellerezed-mamm e brezhoneg…\nE Pempoull just mat eo arri leun-kouch Ti ar vugale, meret gant an tolpad-kêrioù. Un dra gaer a vefe neuze digoriñ un Ti Skoazellerezed-Mamm brezhonek, e-barzh ur vro lec’h ma n’eus ti ebet a sort-se evit ar poent.\nBez’ zo e Karaez, Roazhon ha Sant-Ervlan, met hini ebet en Aodoù-an-Arvor c’hoazh. Diwar intrudu Anne-Yvonne Guérillon eo krog an avañtur. Honnezh zo skolaerez e skol-vamm divyezhek Perwenan, hag emañ o paouez tapout un agremant a-benn kaout aotre da vont da skoazellerez-vamm.\nA-benn lañsañ an traoù e oa bet o welout Goulven Morvan, adjoent en karg deus ar sevenadur evit kêr Bempoull, hag Amélie Brard deus Ofis Publik ar Brezhoneg.\nSelaouomp Anne-Yvonne hag Amélie, a zispleg deomp da gomañs petra eo an diferañs etre ur vagouri hag un Ti Skoazellerezed-Mamm, ur « MAM », Maison d’Assistant(e)s Maternelles, evel ma vez lâret e galleg !


Émile de Kératry - Wikipedia\nAr c'hont Émile Marie Hilarion de Kératry, bet ganet d'ar 24 a viz Meurzh 1832 e Pariz hag aet da Anaon d'ar 6 a viz Ebrel 1904 er memes kêr, a oa ur milour hag ur politikour gall.\nMab-bihan e oa da Julien Jean François de Kératry (1700-1779) a oa bet prezidant an Noblañs e Breujoù Breizh adalek 1766 betek 1774.\nGoude bezañ kaset e studi da benn el liseoù Saint-Louis ha Louis-le-Grand e Pariz ec'h en em engouestlas en arme c'hall. Kemer a reas perzh e Brezel Krimea hag en Eil emelladenn Bro-C'hall e Mec'hiko evel ofiser a-raok reiñ e zilez e miz Genver 1865.\nEvel e dad — Auguste Hilarion de Kératry (1769-1859) — araokañ, dilennet e voe Kératry da gannad Penn-ar-Bed d'ar 24 a viz Mae 1869, ur garg hag a zalc'has betek ar 4 a viz Gwengolo 1870. D'an deiziad-mañ eo e voe embannet an Trede Republik c'hall gant Léon Gambetta goude m'en devoe kodianet Napoleon III e Sedan (Ardennes) d'an 2 a viz Gwengolo. Oberiant-mat e voe e-pad darvoudoù deroù miz Gwengolo hag anvet da brefed-polis Pariz.\nAnvet da jeneral rannarme gant Léon Gambetta d'an 22 a viz Here 1870 e kemeras penn Arme Breizh ha Kamp Koñli e-lec'h ma voe bodet an holl soudarded o tont eus Aodoù-an-Hanternoz, Il-ha-Gwilun, Liger-Izelañ, Mor-Bihan ha Penn-ar-Bed da stourm ouzh an alouberien brusian. Ne badas ket gwall bell e gargoù dre ma roas e zilez d'ar 27 a viz Du, aet skuizh gant ar skoilhoù a bep seurt bet lakaet war e hent gant dileurierezh ar gouarnamant gall staliet e Teurgn (Indre-et-Loire). Erlec'hiet e voe gant ar jeneral Henri Delacoux de Marivault-Emeriau.\nD'ar 15 a viz Du 1871 e voe anvet da brefed Bouches-du-Rhône, ur garg hag a voe ret dezhañ dilezel d'an 8 a viz Eost 1872.\nAl levrioù bet skrivet gantañAozañ\n1867 : L'élévation et la chute de l'empereur Maximilien : intervention française au Mexique, 1861-1867,\n1867 : Les ruines de Pompéï,\n1868 : La contre-guérilla française au Mexique : Souvenirs des terres chaudes,\n1868 : La créance Jecker, les indemnités françaises et les emprunts mexicains,\n1872 : Le Dernier des Napoléon,\n1872 : Le 4 septembre et le gouvernement de la Défense nationale, déposition devant la commission d'enquête de l'Assemblée nationale, mission diplomatique à Madrid 1870,\n1873 : Armée de Bretagne, 1870-1871 : dépositions devant les commissions d'enquête de l'Assemblée nationale, avec carte à l'appui, rapport de la commission d'enquête,\n1878 : Bas-fonds et Sommets : Clichés de la vie réelle,\n1878 : Mourad V. Prince, Sultan, Prisonnier d'état (1840-1878) d'après des témoins de sa vie,\n1887 : À travers le passé : souvenirs militaires,\n1898 : Petits mémoires.\nBuhezskrid Émile de Kératry war Diazez roadennoù istorel Bodadenn Vroadel (Bro-C'hall)\nAdtapet diwar « https://br.wikipedia.org/w/index.php?title=Émile_de_Kératry&oldid=1875703 »\nKemm diwezhañ d'an 19 Mae 2020 da 09:39\nKemmoù diwezhañ degaset d'ar bajenn-mañ d'an 19 Mae 2020, da 09:39.


Anna Maria von Sachsen - Wikipedia\n(Adkaset eus Anna von Sachsen (1836–1859))\nAnna Maria von Sachsen, Dugez-veur Toskana\nAnna von Sachsen, pe Anna Maria Maximiliane Stephania Karoline Johanna Luisa Xaveria Nepomucena Aloysia Benedicta von Sachsen (1836–1859), a oa ur briñsez eus Saks, deuet da vout Dugez-veur Toskana.\n2 Dimezioù en tiegezh\nMerc'h e oa da Johann von Sachsen, a zeuas da vout roue Sachsen, ha d'e bried Amalie Auguste (1801–1877), merc'h da Masimilian Iañ Jozeb, roue Bavaria.\nEn he bugaleaj e welas dispac'h 1848-1849 en Alamagn. Diskaret e voe he zad-kozh, Ludwig Iañ Bavaria. Dilezel ar galloud a reas an impalaer Ferdinand Iañ Aostria, ha leuskel a reas e gurunenn gant e niz yaouank Franz Joseph Iañ. En Sachsen e voe embannet ar Republik, hogen dont a reas arme Prusia da adsevel an urzh kozh.\nDimezioù en tiegezh[kemmañ | kemmañ ar vammenn]\nGoude korventenn an dispac'hoù, adalek ar bloavezhioù 1850, e klaskas rouaned Europa en em unaniñ muioc'h c'hoazh gant dimezioù.\nHe c'hoar henañ Elisabeth von Sachsen (1830-1912) a zimezas en 1850 d'ar priñs Ferdinand Savoia (1822-1855), dug Genova, breur d'ar roue Vittorio Emmanuele II, roue Sardigna. Mervel a reas he fried e 1854.\nHe c'hoar yaouankoc'h Margarete von Sachsen (1840-1858) a oa dimezet, teir sizhun a-raok dezhi, e 1856 da Karl Ludwig von Österreich, arc'hdug Aostria, breur d'an impalaer Franz Joseph Iañ.\nDimeziñ a reas e 1856 e Dresden (kêr-benn Sachsen) da Ferdinando, pennhêr dugelezh-veur Toskana, mab d'an dug-meur Leopoldo II.\nMervel a reas e 1859, da 23 bloaz: dougerez e oa, ha graet ganti ur golladenn.\nDiv verc'h o doe:\nMaria Antonia (1858-1883), fall he yec'hed, badezet e Praha. Marvet da 25 bloaz.\nUr verc'h (1859-1859) marv-ganet.\nMervel a reas Anna Maria goude ar golladenn.\nAdtapet diwar « https://br.wikipedia.org/w/index.php?title=Anna_Maria_von_Sachsen&oldid=1686664 »\nKemmoù diwezhañ degaset d'ar bajenn-mañ d'an 2 C'hwe 2016, da 05:27.


Prest eo dañserien Kemper da gemer-perzh 'barzh ar c'honkour evit an abadenn dele © Radio France - Tudi Crequer\nDiffusion du lundi 9 mars 2020 Durée : 11min\nCheñchamantoù 'vit ar glañvdiourien\nGant ar c'horonavirus eo dav d'ar re a labour e bed ar yec'hed cheñch un tammig o doare da labourat. Da skouer ar re a ya da vizitañ an dud klañv, pe ar re gozh, en o zi. Setu pezh a ra Mari, a zo klañvdiourez e Brest. Resevet he deus kemennoù eus kuzul ar glañvdiourien.\nAr BBH a c'hoario hep publik\nDisforan, hep supporter ma fell deoc'h, e vo c'hoariet ar c'hrogad melldorn etre Brest ha Dijon 'benn disadorn. 'blam d'ar c'horonavirus n'eo ket aotreet bodañ ouzhpenn 1000 a dud 'barzh ar memes lec'h. Tangi Thomin eo supporter ar BBH. Dipitet eo.\nDañserien Kemper perzh 'barzh ur c'hoñkour 'vit an tele\nKelc'h keltiek Kerfeunteun 'vo gwelet war ar skramm bihan. Kemer 'raio perzh danserien ha danserezed Kemper d'un abadenn war Frañs 3. Strolladoù dañs hengounel deus bro Frañs a-bezh vo war leurenn an abadenn evit ur c'honkour. Kentin Le Priol a zo dañser e kelc'h keltiek Kerfeunteun. Displegañ 'ra deomp perak eo krog e strollad gant an avañtur-se.\nHa sañset e oa kelc'h Kerfeunteun mont da Strasbourk d'an 10 a viz Ebrel. Abalamour d'ar c'horonavirus eo daleet an enrolladenn da viz Here.


Pajenn:Perrot - Bue ar Zent.djvu/72 - Wikimammenn\nPajenn:Perrot - Bue ar Zent.djvu/72\ndimezi ar werc’hez\nkaret ; mes daoust d’ar gourdrouzou a rêr d’ezi bemde, daoust d’an tôliou a skoer ganti, elec’h dizenti ouz Jezuz-Krist, e c’houzanv al laeronsi, an dienez, pep tra. Tôlet eo er baourente, mes hec’h enor a chom ganti. Eur skouer gaer evidoc’h, gwrage ; c’houi ive a zento ouz ho priejou, hag eus daou ma oac’h, ne refet nemet unan, ha malloz d’an neb a glasko dispartian ar pez an eus unanet an Otrou Doue.\nEn em garet, priejou, hag evit en em garet ervat, karet Doue da gentan.\nAn hini ne gar ket Doue, ne gar ket e nesan. Ar galon ha n’eman ket Doue enni er renk a enor a zo eur galon skornet.\nKaret Doue da gentan. Hen eo an hini a lak, pe a chom hep lakat ar gurunen a dad hag a vamm war benn ar priejou ; hen a roio nerz d’ho sempladurez, pareanz d’ho kalonou gouliet.\nKaret Doue da gentan, ha neuze :\nNe vo ket, de war-lerc’h hoc’h eured,\nBue fall ganac’h, mignoned.\nNag antronoz, na goude, pell,\nNa gwech ebet, betek mervel !\nPevare devez warn-ugent a viz Genver\nEskob ha merzer (***-97)\nTimothe a oa ganet en Lystr, eun nebeut blaveziou arôk maro Hon Zalver. E dad a oa pagan, mes e vamm, Eunika, hag e vamm-goz, Loïda, a heuilhe relijion ar Judevien hag a zavas ar bugel en doujanz Doue. Kerkent ha ma teuas da Lystr kentan prezegerien ar fe da embann relijion Jezuz-Krist, Timothe a deuas da anaout e oa gante ar wirione hag a c’houlennas ar vadeziant. Eun nebeut goude, Pol, doktor ar baganed, hag a oa et betek ennan ar vrud eus fe Timothe, hen c’hemeras en eur dremen, daoust d’e yaouankiz, da zont da rei an dorn d’ezan da asten dre ar bed rouantelez Jezuz-Krist. Redek a reas evelse, epad dek vla, kement beg douar ha kement enezen a zo war hent Jeruzalem da Rom. Erfin, an abostol bras, hel lakas da eskob en kêr Ephes. Deut zo betek d’imp daou lizer skrivet gantan di, « d’e vab muian-karet, » evel m’hen galve.\nEr c’hentan, grêt en Laodikea, e ro da anaout da Dimothe ar fals-kredennou an evoa ezom da zispenn etouez\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/72&oldid=141021 »


Niver - Wikipedia\nun niver zo un draez vatematik implijet da gontañ ha da vuzuliañ. An arouezenn a dalvez da skrivañ un niver a vez graet ur sifr anezhañ. En implij pemdeziek e c'hall ar ger "niver" talvezout evit anv ar meiziad difetis, un arouezenn a dalvez da skrivañ (reishoc'h eo komz eus sifr(où)), pe ar ger a dalvez d'hec'h envel (an niver tri). Ouzhpenn o implij da gontañ pe da vuzuliañ e c'hallont bezañ implijet, da urzhiañ un dra bennak (niverennoù steudad) hag er c'hodoù (sellet da skouer ouzh an niverennoù pellgomz pe an ISBN). Er matematik eo bet astennet termenadur an niver betek niveroù evel zero, an niveroù negativel, an niveroù poellek pe rasional, an niveroù anrasional, hag an niveroù kemplezh.\nAr seurtoù niveroù disheñvel[kemmañ | kemmañ ar vammenn]\nSeurtoù niveroù disheñvel a vez implijjet alies. Gallout a reer o renkañ e rummadoù matematik anvet reizhiadoù niveroù. (Da ouzout hiroc'h diwar-benn an doareoù disheñvel da skrivañ niveroù, evel an niveradur roman, sellet ouzh reizhiadoù niveroù.)\nUn elfenn zifetis (c'houbar) eo an niver, gantañ e vez deskrivet ur c’hementad en un doare resis.\nE-keñver an istor int degouezhet en urzh-mañ :\nAr c'hevanion naturel,\nAr c'hevanion daveel,\nAn niveroù feurek,\nAn niveroù gwerc'hel,\nAn niveroù kemplezh,\nAn niveroù hiperkemplezh,\nAn niveroù p-adek,\nAn niveroù trehontel,\nAn niveroù hipergwerc'hel,\nAn niveroù brizh-gwerc'hel.\nN’eo ket dic’hortoz-kaer an dra-se : eus an doare da vuzuliañ e teuomp da teknikoù danzeet-fin.\nAr c’hompren eus harz an niveroù feurek, hag eus ar red d'an niveroù gwerc'hel a voe glac’harus evit ar bitagorisianed, hervez kont e voe fin ar Skol-se gant kement-se…\nAdtapet diwar « https://br.wikipedia.org/w/index.php?title=Niver&oldid=1913195 »\nKemmoù diwezhañ degaset d'ar bajenn-mañ d'an 14 Her 2021, da 19:35.


Buhez ar Sent/1837/Ignaç, escop ha merzer - Wikimammenn\nBuhez ar Sent/1837/Ignaç, escop ha merzer\n◄ Per Nolasq Ignaç, escop ha merzer Purification ar Verc’hes Vari ►\nQuer buan goude e voe cunduet d’an tear. Pa glevas al loenel o yudal, e lavaras gant ur vouez huel : beza ez oun ar guinis a Zoue, ret eo e venn malet gant dent al loënet-mâ, evit ma hellin beza offret evel ur bara pur da Jesus-Christ. Lausquet e voe var-an-heur al loenet, pere en devoras en ur moment, evel m’en devoa desiret. Clevet oue o prononç an hano santel a Jesus bete an huanad diveza. E verzerinti a arruas er bloas seiz ha cant goude donediguez hor Salver.\nAdtapet diwar « https://br.wikisource.org/w/index.php?title=Buhez_ar_Sent/1837/Ignaç,_escop_ha_merzer&oldid=58970 »\nKemmoù diwezhañ degaset d'ar bajenn-mañ d'an 31 Kzu 2013, da 18:00.


Skoazell:Klask gant al lusker enklask - Wikipedia\nSkoazell:Klask gant al lusker enklask\nDre ziouer e klask lusker enklask Wikipedia pennadoù enno da nebeutañ unan eus an termenoù merket ganeoc'h. Evit klask pennadoù enno an holl c'herioù skrivet ganeoc'h e rankit ouzhpennañ ur + dirak pep ger ; da skouer, evit kaout titouroù diwar-benn ar strollad fentigellerien Monty Python e rankit implijout an ereadur +Monty +Python e-skoaz gant Monty Python ne glasko al lusker nemet ar pennadoù enno Monty ha/pe Python, Setu, notennit mat ne'z a ket en-dro an arc'hwel Klask evel e Google rak Google a sell ouzh an termenoù a skrivit evel ouzh termenoù a rank bezañ klasket a-stroll dre ziouer.\nC'hoarvezout a ra e vefe diweredekaet (lazhet) an arc'hwel Klask war Wikipedia e-pad ur frapad amzer bennak evit skañvaat bec'h ar servijer. Ma tichañs deoc'h en em gavout er par-se e c'hallit c'hoazh sevel un enklask war titl ar pennadoù met just en namespaces bet dibabet ganeoc'h en ho penndibaboù (el lec'h m'hoc'h eus krouet ho kont implijer). Evit seveniñ un enklask war an destenn a-bezh e c'hallit implijout ul lusker enklask evel Google.\n1 Furchal dre Wikipedia gant Google\n1.1 Klask kemplezh gant Google\n2 Arc'hwel Klask Wikipedia (diweredekaet a-wechoù)\n2.1 Strishaat an dachenn enklask\n2.2 Grit fae war ar gerioù re verr pe a vez kavet betek re er yezh\n2.3 Pennlizherennoù ha lizherennoù gant tiredoù warno\n2.4 Gerioù ennoù arouezennoù dibar\n2.5 Gerioù enno ur skrab\n2.6 Namespaces klasket dre ziouer\n2.7 Tu zo da leuskel an adkasoù er-maez\n2.8 Tennañ a ra ar c'hlask da tarzh an destenn\n2.9 Dale pa vez hizivaet ar meneger enklask\n4 Implijout Mozilla evit klask ent emgefre\n5 Maezienn Klask Wikipedia Kemplezh gant Opera browser.\n5.1 Titouroù all (Liammoù diavaez)\n6 Klask gant LuMriX\n7 Klask gant TomeRaider\nFurchal dre Wikipedia gant Google[kemmañ | kemmañ ar vammenn]\nMar heuilhit al liammoù a-is e c'hallit implijout lusker enklask Google evit seveniñ un enklask e-barzh Wikipedia — pe e brezhoneg, pe en ur yezh bennak all. Gant Google e c'haller klask en holl namespaces. (Na zisoñjit ket, pa implijit Google, da zibab ar brezhoneg evel yezh an etrefas er penndibaboù yezh ivez).\nDiv wech ar miz dre vras e vez nevesaet e venegerioù gant Google. Setu m'eo diazezet ar c'hlask lañset ganeoc'h war an danvez a oa e Wikipedia d'ar mare-se hag ivez war an destenn diskwelet gant ho merdeer ha neket war tarzh an destenn evel m'emañ er voestad kemmañ. Fonnusoc'h eo ar c'hlask gant Google eget gant Wikipedia.\nGoude bezañ kavet ar pennad klasket ganeoc'h e c'hallit dibab pe sellet ouzh ar stumm nevesañ war Wikipedia pe sellet ouzh ar stumm koshoc'h kinniget deoc'h gant Google.\nImplijit Google evit klask dre Wikipedia (er Wikipedia brezhonek hepken) ;\nImplijit Google evit klask dre Wikipedia (en darn vrasañ eus ar yezhoù).\nMard implijit Google alies evit kas enklaskoù da benn e c'hallit dibab staliañ barrenn ostilhoù Google.\nKlask kemplezh gant Google[kemmañ | kemmañ ar vammenn]\nAn doare klokañ da gas war-raok enklaskoù e Wikipedia gant Google eo ober gant ar bajenn http://www.google.en/advanced_search?hl=en gant sturlevr Google en ho torn ganeoc'h, anat eo... Evel-just, skrivañ br.wikipedia.org el log ret.\nArc'hwel Klask Wikipedia (diweredekaet a-wechoù)[kemmañ | kemmañ ar vammenn]\nUn nebeud kuzulioù diwar-benn ar voest enklask a zeu war wel war pep pajenn eus Wikipedia.\nStrishaat an dachenn enklask[kemmañ | kemmañ ar vammenn]\nKontrol d'ar pezh a ginnig Google, doare klask dre ziouer Wikipedia a ziskouez en e zisoc'hoù ar pajennoù enno ur ger pe meur a hini e-touez ar re spisaet en atersadenn.\nDa skouer, gant lusker enklask e vo kavet meur a bajenn enno ar ger enklask hep ar ger lusker pe hepken lusker hep ar ger enklask ouzhpenn ar pajennoù a glaskit moarvat, enno an daou dermen war un dro.\nEvit bevenniñ ar c'hlask d'ar pajennoù enno holl dermenoù an enklask e rankit ouzhpennañ ur + dirak pep ger : +lusker +enklask ne ro nemet ar pajennoù enno an daou dermen, evel ma ra mod dre ziouer Google.\nGallout a rit ivez klask un tamm frazenn en ur lakaat ar gerioù etre krochedoùigoù : "lusker enklask" a gas d'un hollad respontoù strishoc'h, a vo estreget an daou dermen enno met gant an daou dermen spisaet diouzh renk memes tra.\nKuit da vezañ strobet gant gerioù zo e c'hallit argas anezho en ur skrivañ un "-" en deroù : lusker -enklask\nGrit fae war ar gerioù re verr pe a vez kavet betek re er yezh[kemmañ | kemmañ ar vammenn]\nMar lakait en hoc'h enklask gerioù re stank (evel an, ar, ha, hag, holl, hag all), e vo kavet respontoù a-vil-vern. Kuit d'en em gavout er par-se ne gemer ket ar c'hlask e kont ar gerioù dindan peder lizherenn. Gallout a rit adlañsañ hoc'h enklask en ur chom hep ober gant ar gerioù-se.\nPennlizherennoù ha lizherennoù gant tiredoù warno[kemmañ | kemmañ ar vammenn]\nN'eo ket chalet al lusker enklask gant implij al lizherennoù bihan pe bras; heñveldra evit an tiredoù. Setu ma vo an hevelep disoc'hoù gant an enklaskoù gant urzhiataer, Urzhiataer hag URZHIATAER, Kornôg ha Kornog pe c'hoazh gant Islâm hag islam.\nGerioù ennoù arouezennoù dibar[kemmañ | kemmañ ar vammenn]\nPa vez klasket gerioù enno arouezennoù dibar evel er ger Königsberg, eo disheñvel an disoc'h diouzh m'eo eztaolet an arouezenn ö en diabarzh evel un arouezenn hepken pe diouzh m'eo eztaolet evel un unanenn html, da lavaret eo ö. En degouezh kentañ, gant ur c'hlask a ra gant Konigsberg traken pe Königsberg en em gavot gant un disoc'h. En eil degouezh ne gavot netra. Ur fazi eo hag a zlefe bezañ reizhet a-raok pell. Gwelet ivez Skoazell:Arouezennoù dibar.\nGerioù enno ur skrab[kemmañ | kemmañ ar vammenn]\nMa'z eus, en ur pennad bennak, gerioù enno ur skrab hepken (single quote), n'hallit kavout anezho nemet ma rit ar c'hlask en ur verkañ mat ar ger hag e skrab. N'eo ket dispar seurt degouezhioù neuze e vo gwelloc'h implijout krochedoùigoù er pennadoù pe lakaat ar gerioù-se en italek; evel-se e vo graet tro d'ar gudenn.\nDa skouer "Mu'ammar" n'hall bezañ kavet nemet ma vez skrivet evel-se rik er voest Klask, a-hend-all ne vo ket kavet.\nKudennoù a c'hall sevel abalamour d'ar C'h brezhonek ivez. Diouzh mar implijit war ho klavier ar skrab eeun (saoz) pe ar skrab kromm (gall). Dre vras eo furoc'h chom gant ar skrab eeun war hoc'h urzhiataer atav. (Gwelit se en ho penndibaboù skridtreterezh)\nNamespaces klasket dre ziouer[kemmañ | kemmañ ar vammenn]\nTalvezout a ra ar c'hlask evit an namespacesoù bet spisaet er Penndibaboù. Evit klask e namespacesoù all e rankit spisaat anezho e traoñ ar bajenn zo embannet warni disoc'hoù an enklask. Diouzh ar merdeerioù e c'hallont bezañ diuzet en hevelep doare hag evit ur c'hlask bet sevenet kent met n'int ket mui gweredekaet ! Deoc'h da vezañ sur, gwelloc'h eo diweredekaat anezho ha gweredekaat anezho en-dro (en ur glikañ war al logoù zo evit se).\nTu zo da leuskel an adkasoù er-maez[kemmañ | kemmañ ar vammenn]\nGallout a rit diuz pe chom hep diuz ar bouton "Lakaat e-barzh ar pajennoù adkas" er voest "Klask an esaouennoù" e traoñ ar bajenn zo embannet an disoc'hoù warni.\nTennañ a ra ar c'hlask da tarzh an destenn[kemmañ | kemmañ ar vammenn]\nTennañ a ra ar c'hlask da tarzh an destenn da lavaret eo d'an destenn a zeu war wel er voest kemmañ testenn ha neket d'an destenn a weler pa lenner ur bajenn hepmuiken. Ken gwir all eo an diforc'h-mañ evit al liammoù, al liammoù etreyezhoù, hag an arouezennoù dibar ivez. (ma vez kodet un "ê" evel "ê" e c'hall bezañ kavet en ur glask war ecirc), h.a.\nDale pa vez hizivaet ar meneger enklask[kemmañ | kemmañ ar vammenn]\nEvit abegoù galloudegezh ne vo ket atav kemeret e kont diouzhtu ar c'hemmoù re nevez gant an enklask.\nC'horavezout a ra, zoken, ez implijfe al lusker enklask ur meneger kozh-echu. Ne bad ket peurliesañ.\nSinedoù[kemmañ | kemmañ ar vammenn]\nKrouet ez eus bet gant User:AxelBoldt un nebeud sinedoù evit klask e Wikipedia. Tapout anezho a c'hallit ober amañ (e saozneg).\nImplijout Mozilla evit klask ent emgefre[kemmañ | kemmañ ar vammenn]\nGant Mozilla, Netscape 6/7, Beonex Communicator, ha Phoenix ez eus adveziantoù anvet adveziantoù klask (seach plugins) a ro tu da dizhout ul lusker enklask war-eeun dre ar varrenn zo er marz. An adveziant-se a c'hallit pellgargañ war-eeun war ar raktres Mycroft en ur glask "Wikipedia" eno.\nSetu aze doareoù da sevel enklaskoù war Wikipedia adal ar merdeerioù diazezet war Mozilla :\n1: Klask e Wikipedia adal ur varrenn er marz pe en ur varrenn chomlec'hioù Web : - mont a ra en-dro gant : Mozilla, Netscape 6/7, Beonex Communicator, Mozilla Firebird\nE Mozilla, Beonex Communicator, ha Netscape 6 & 7 ez eus ur varrenn er marz a c'haller klask e Wikipedia drezi. Evit se :\nMont war Mycroft ha klask adveziant Wikipedia. Doareoù zo evit meur a yezh; tapit neuze ar yezh a gomzer en-dro deoc'h. M'hoc'h eus c'hoant e c'hallit pellgargañ adveziant Wikipedia e saozneg amañ. 1.13 KB pouez eo ar restr ha ZIPet eo.\nKlenkit an adveziant(où) pellgarget ganeoc'h en ho renkell /searchplugins/. Evit ober eus Wikipedia ho lusker enklask dre ziouer (mont a ra en-dro war Mozilla, Beonex Communicator, ha Netscape 6/7. Ne'z a KET en-dro gant Phoenix) : Kit war\nAozañ, Penndibaboù. Displegit gwezennadur ar merdeer ha dibabit choose Internet Search. Dibabit Wikipedia da merdeer enklask dre ziouer. Ur wech dibabet Wikipedia da lusker enklask dre ziouer e c'hallit ren enklaskoù dre ar varrenn gleiz er marz, ar voest Klask pe ar varrenn chomlec'hioù Kenrouedad.\n2: Klask e Wikipedia adal logell glask Wikipedia a ya en-dro gant : Mozilla, Netscape 6/7, Beonex Communicator\nGallout a reer ivez klask dre Wikipedia gant ur varrenn gostez diouzh he fenn hec'h-unan. Evit staliañ ar varrenn\nKlikit amañ evit ouzhpennañ barrenn gostez Klask Wikipedia.\n3: Klask e Wikipedia en ur impliojut ur sined a ya en-dro gant : Mozilla, Netscape 6/7, Beonex Communicator, Mozilla Firebird\nWikipedia a c'haller klask drezañ en ur implijout ur Sined (bookmark) ivez. Evit se, grit evel-henn :\nMont d'ar chomlec'h Web-mañ : http://www.wikipedia.org/w/wiki.phtml?search=%s. Enrollañ al lec'hienn er Sinedoù.\nMont da Sinedoù, merañ ar Sinedoù. Dibabit ar sined nevez krouet ganeoc'h. Pouezit warnañ ha klikit war Perzhioù.\nEr prenestr a zeu war wel, lakait ur w (lizherenn vihan) e boest ar ger-alc'hwez. Klikit war Mat eo ha kit er-maez eus boest ar Perzhioù. Bremañ, serrit merer ar sinedoù.\nEvit klask, skrivit w SEARCH_QUERY ha klikit war Enankañ (pe war Enter ma ne rit ket c'hoazh gant ar c'hlavier brezhonek).\n4: Klask e Wikipedia dre un neveziñ prefs.js - mont a ra en-dro gant : K-Meleon\nUr bouton Klask zo e K-Meleon; implijet e c'hall bezañ evit klask dre Google. E Wikipedia e c'haller klask ivez. Evit cheñch lusker enklask, grit evel-mañ :\nDigorit prefs.js gant ur skridtreterezh. Dleout a rafe ar restr bezañ e K-Meleon\_Profiloù\_PROFILE_NAME\_RANDOM_STRING.slt.\nOuzhpennit al linenn-mañ :\nDigorit K-Meleon ha pouezit war ar bouton Klask evit klask dre Wikipedia. Evit distreiñ da c'hGoogle pe implijout ul lusker enklask all, diverkit al linenn\nha grit evel-mañ da c'houde : Bezit sur eo bet serret K-Meleon a-raok aozañ prefs.js.\nMaezienn Klask Wikipedia Kemplezh gant Opera browser.[kemmañ | kemmañ ar vammenn]\nImplijout a ra Opera 6 ha 7 ur restr testenn a c'haller aozañ; anvet eo search.ini. Arabat aozañ ar restr-mañ m'eo digor Opera. Erlc'hiañ a ra ar skouerioù da-heul unan eus al luskerioù enklask raktermenet. D'an implijer eo d'en em zibab evit na vije ket tabut etre an alc’hwezioù troc'h ((shortcut key (key=)) ha lañser al lizherennoù fonnusaat (& en anv).\nPosition a verk lec'hiadur ar c'hlask war ar varrenn bersonel, gant 0 da lec'hiadur kentañ ha -1 evit chom hep implijout. Dreist-holl e tleit gourenrollañ (back up) ho restr search.ini personelaet peogwir e vo dreistkrivet warni gant programm staliañ Opera.\nTitouroù all (Liammoù diavaez)[kemmañ | kemmañ ar vammenn]\nostilh aozañ Search.inil\nPenaos aozañ search.ini Opera (erbedet eo kregiñ gant a lenn a-raok aozañ search.ini)\nKlask gant LuMriX[kemmañ | kemmañ ar vammenn]\nKlask e Wikipedia gant Lumrix, al lusker Gwiad diavaez. A vare da vare ez eus mankoù er c'hlask diabarzh, abalamour d'ar garg labour re vras. Gant klask diavaez nevez lumrix.net a gavit war wiki.lumrix.net/fr/, emañ an diskoulm.\nDre ar c'hlask-mañ e c'hallot klask dre ar Wikipedia brezhonek ha dre Wikipediaoù all.\nKlask gant TomeRaider[kemmañ | kemmañ ar vammenn]\nMard implijit diaz titouroù TomeRaider e c'hallit seveniñ enklaskoù ezlinenn pe war tammoù gerioù.\nAdtapet diwar « https://br.wikipedia.org/w/index.php?title=Skoazell:Klask_gant_al_lusker_enklask&oldid=1757214 »\nKemmoù diwezhañ degaset d'ar bajenn-mañ d'an 29 Gou 2017, da 20:28.


Abrege eus an Aviel/Chapistr 75 - Wikimammenn\nAbrege eus an Aviel/Chapistr 75\n◄ Meditation voar ar Maro eürus Meditation voar ar Varn particulier Meditation voar ar Barados ►\nVoar ar Varn particulier.\nCOnsiderit penaus an ene, querquent a ma zeo separet diouz e c’horf, ha so presantet dirag Jesus-Christ ar Barner souveren, evit beza juget ha receo e setanç pehini a zecido eus e eürusdet pe e maleur eternel hervez e œuvrou mad pe fall.\nPebes spont evit ur pec’her, pa vezo digoret al levr eus e gonscianç, e pehini e velo sclær an oll pec’hejou en deus grêt adalec an usaich a ræson bete fin e vuez, ar goall songesonou e pere en deus en em bliget, an desirou fall en deus bet, ar goall gomsou en deus lavaret, al leoudouet, ar mallozou, ar blasfemou, ha quement action criminel en deus commetet, an injustiçou, an usurerez, an impurete, ar gassoni, ar vangeanç.\nRenta a renco ouspen cont eus ar mad a dlee da ober, ha pehini n’en devezo quet grêt, pet gueich en devezo negliget d’en em acquita eus e zeveriou a Gristen, hac eus an obligationou eus e stat ; pet gueich en devezo manquet da bratica an œuvrou a visericord hervez e c’hallout, etc.\nGoulennet a vezo oun-tàn cont eus an usaich en deus grêt eus e vadou, eus ar pez en deus impliet e dispignou foll, e vaniteou, en dibauch.\nEno o vezo examinet ar mad memes pehini en deus goall-grêt, ar c’hovisionou-ze heb ur guir gontrition hac heb cenchamant, an Oferennou clevet hep devotion, ar pedennou lavaret hep attantion.\nEno e vezo rebechet dezàn an inspirationou mad, ar graçou, ar moyenou a silvidiguez en devoa bet, hac a bere n’en deus guet profitet.\nRenta a rei cont non pas hepquen eus e bec’hejou, mæs c’hoas eus a bec’hejou ar re-all, a bere e vezo bet caus dre voal ali, pe dre voal exempl, pe en ur fæçon benac-all.\nConsiderit pebes spont, pebes anquen, bebes disesper a santo ur pec’her pehini en em velo contraign da anzao ar virione eus ar rebechou hac an accusationou grèt en e enep, pehini ne allo en em excusi e fæçon ebet, ha pehini en em varno hac en em gondaono e-unan.\nErfin Doue o veza prononcet e setanç, e commanço e eternite maleürus.\nConsiderit an dallantez eus an darn-vuya eus an dud pere a sonch quen neubet er gont terribl o devezo da renta da Zoue en heur ma varvint. Ar brassa Sænt o deus crenet gant spont rac jugeamant an Autrou-Doue ; pebes aon eta ne dleomp-ni quet da gaout, ni pec’herien !\nSongeomp alies e comparissimp un deiz dirac Doue evit beza barnet. Songeomp pe na songeomp quet, un dra eo pehini a erruo gueneomp abred pe zivead. Songeomp eta da regli hon c’hont ; divead e vezimp d’en em brepari pa vezimp dirac hor Barner.\nO va Jesus douç ha mat, ho pet truez ouz ar c’hriminel paour-mâ pehini a implor ho misericord ; songit ez eo dre garantez evidon hoc’h eus en em c’hret den hac hoc’h eus souffret quement a boan ; considerit ez eo ho Maro ar bris eus va ene, na lesit quet da vont da goll ar pez a so coustet quement deoc’h. Va barnit bremàn, va c’hondaonit da souffr ar poaniou a blijo digueneoc’h, hac e ve epad va oll buez ; mæs grêt din graç ha misericord en heur ar maro.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_75&oldid=95079 »


Buhez ar Sent/1894/Izidor, Patroun al labourerien - Wikimammenn\nBuhez ar Sent/1894/Izidor, Patroun al labourerien\n◄ Bonifas, Merzer Izidor, Patroun al labourerien Iann Nepomuseen ►\nar pemzekved devez a viz mae\nIzidor a ioa ganet e kear Madrid e Spagn. He dad hag he vamm a ioa paour, ha n’o doa ket a be a dra d’he gas d’ar skol ; mes deski a rejont d’ezhan karet Doue ha kasaat ar pec’hed, hag ann deskadurez-se a dal hirro’h eged holl skianchou ar bed ; rak mont a c’heller d’ar baradoz heb ar re-ma, hag heb ann deskadurez-se ne c’heller ket. Izidor eta ne c’houie na lenn, na skriva; mes ann dra-ze ne viraz ket outhan da veza eur zant braz.\nAr Zant a ioa tano aoualc’h he c’hounidegez, ha goulskoude oa mad da ober aluzenn. Aliez e roe lod euz he vern d’ar paour, pe evit lavaret guell, ne zebre aliez nemed ar pez a jome a zilerc’h ar paour. Eunn devez m’oa rinset piz ar bouet enn he di gant ar beorien a ioa bet dija, eur paour all a deuaz c’hoaz da doull ann or, hag Izidor a lavaraz d’he c’hreg : « — Mari, guelit ha ne gavot ket c’hoaz dre aze eunn tamm bennag da rei da hema. » Mari a c’houie ne oa mui netra. Evelato e klaskaz evit senti ouz he fried, ha Doue a reaz eur mirakl evit rekoumpansi he bolontez vad hag hini ar Zant. Kaout a eure enn eur plad, a zonje d’ezhi a ioa goullou, pe a dra da garga he gof d’ar paour keaz.\nEtouez ar miraklou en deuz great Doue evit diskouez santelez he zervicher, setu ama unan euz ar re vrudeta. Philipp Trede, roue Spagn, o veza kouezet klanv enn eur zont euz a Lisboonn, ar vedisinet a ziskleriaz ne oa ket a bareans evithan. Ar Spagnoled a oue glac’haret-holl pa glevchont ar c^helou-ze, ha setu hi hag ober ho zonj da c’houlenn sikour digant sant Izidor. Pennou braz ar rouantelez a ordrenaz ma vije douget he gorf e prosesion d’al leac’h m’oa chomet klanv ar roue. Ann urs-ma a reaz plijadur d’ann holl, rak ann holl o doa fizians e galloud al labourer paour dirak Doue.\nAdtapet diwar « https://br.wikisource.org/w/index.php?title=Buhez_ar_Sent/1894/Izidor,_Patroun_al_labourerien&oldid=23969 »\nKemmoù diwezhañ degaset d'ar bajenn-mañ d'an 31 Gou 2011, da 14:13.


Pajenn:Sales - Introduction d’ar Vuez devot.djvu/399 - Wikimammenn\nPajenn:Sales - Introduction d’ar Vuez devot.djvu/399\nmen dirac hon daoulagat, ha d’hor picat eber var hor boc’h, eber var hor fri, abalamour ma zeo impossibl beza toutafæt exant diouz an importunite anezo ; ar guelia resistanç a ouffet da ober outo, eo en em zerc’hel e repos hep en em inquieti nac en em chagrina morsetout : rac an traou-se oll ne ellont quet noasout deomp evito d’hon importuni, nemet e vezzimp ato er relolution hac er volontez da servicha Doue.\nDisprigit eta an attacou munut-se, ha na brigit quet soquen sonjal petra a fell dezo da lavarer ; hoguen list-ii da vourdounat etro ho tiouscouarn quement hac a garrint, ha da nigeal ha tum’ha tuont endro deoc’h, evel ma leser ar c’helien ; ha pa zeuint d’ho picat ha d’en em arreti un nebeut en ho calon, na rit quen tra nemet o lamet simplamant, non pas o combati nac o respont outo, mæs oc’h ober actou control, n’eus forz pe seurt, ispicial eus a garantez Doue : rac, mar em c’hredit, n’en em aheurtot quet da fallout opposi ato ar vertuz control d’an dentation pehini a santit, abalamour ma ve an dra-se fallout casi disput outhi ; mæs goude beza grêt un act eus ar vertuz pehini a so directamant control d’an dentation, mar hoc’h eus bet ar spaç da-anaout peseurt tentation eo, e tistroot simplamant ho calon ouz Jesus-Christ crucifiet, ha dre un act a garantez en e andret e pocot d’e dreid sacr.\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/399&oldid=118573 »\nKemmoù diwezhañ degaset d'ar bajenn-mañ d'an 7 Eos 2018, da 16:37.


Ludwika Karolina Radziwiłł pe Liudvika Karolina Radvilaitė e lituaneg (1667 – 1695), a oa ur briñsez eus Dugelezh-veur Lituania e Kenunaniezh Pologn ha Lituania , hag ur brotestantez brudet, a oa pried da Ludwig (1666 – 1687), priñs Brandenburg .\nGanet e oa e Königsberg e Dugelezh Prusia en tiegezh Radziwiłł, un tiegezh protestant kalvinat eus Lituania. Merc'h pennhêrez e oa da v-Bogusław Radziwiłł, a legadas dezhi kestell Biržai ha Dubingiai\nHe buhez a dremenas e Berlin ha Königsberg, met evezh a daole kenañ ouzh he douaroù en dugelezh-veur. Arc'hantiñ a reas an embann levrioù e lituaneg, evel hezad, hag ar Pradzia pamoksla del mazu Weykialu…, embannet e Königsberg in 1680. Skoazell a roas d'an deskadurezh, krouiñ yalc'hadoù d'ar studierien lituanat war an doueoniezh e Königsberg, Frankfurt (Oder), ha Berlin.\n1.1 He bugale\nda'r Markgrav Ludwig von Brandenburg (1666-1687), mab da Frederick William, Dilenner Brandenburg.\nda Karl III Philipp, Kont Neuburg.\nMervel a reas e Brieg , ha neuze e voe echuet gant lignez Biržai-Dubingiai Radziwiłł. Hi eo an diwezhañ Radziwiłł a zo bet perc'henn da Kastell Biržai ha Kastell Dubingiai gant an douaroù tro-dro.\nGanti e voe arc'hantet ur c'hatelkiz e lituaneg. An eil levrad testennoù evit ar skolioù e oa, war-lerc'h katekiz Martynas Mažvydas.\nAdtapet diwar « https://br.wikipedia.org/w/index.php?title=Ludwika_Karolina_Radziwiłł&oldid=1877023 »\nDernière modification le 27 Mae 2020, à 00:54\nKemmoù diwezhañ degaset d'ar bajenn-mañ d'an 27 Mae 2020, da 00:54.


Buhez ar Sent/1912/Loeiz Bertrand - Wikimammenn\nBuhez ar Sent/1912/Loeiz Bertrand\n◄ Berc'hed Loeiz Bertrand Denez ►\nNavet devez a viz Here\nEus a Urz sant Dominik (1526-1580)\nLoeiz, mab d’an noter Jan-Loeiz Bertrand, a deuas er bed en Valans, er Spagn, an de kentan a viz genver 1526. Ar c’hosan oa eus a nao ; holl e tiskouezjont, dre o bue santel, pegement a vad a ra skoueriou ar gerent d’o bugale. Kar oa da zant Visant Ferrier, ha gwiskan reas eveltan saë menec’h sant Dominik.\nEr bla 1557, ar vosen a reas eun distruj spontus en rouantelez Valans ; Loeiz, heb aon ebet, a rede war-dro ar glanvourien, ha goude bezan o zikouret da vervel ervat, e sebelie o c’horfou. Goude ec’h eas da brezek ar fe da dud goue an Amerik. Doue a roas d’ezan ar c’hras da c’houzout o yez, hep bezan e zesket, ha d’ober miraklou da harpan e gomzou. En eur ober seiz vla, e c’honezas eno ouspen pempzek mil den da Jezuz-Krist.\nEr bla 1569, e tizroas d’e vro hag e prezegas gant frouez, epad daouzek vla, en meur a eskopti eus ar Spagn ; kroui a reas prezegerien dispar da zerc’hel gant e labour, hag e lavare d’eze alïes : « Ar c’homzou, heb an oberou, ne dizont na ne wellaont ket ar c’halonou. Red eo e teufe ar beden da rei bue d’eze ; anezi e teu o nerz. Ar prezeger ne deu ket e gomzou eus goueled e galon, ne ra vad ebet d’ar re a deu d’e selaou, goude ma plijfe e lavariou d’an diskouarn. Ar prezeger a deu a benn eus e dôl, pa deu a benn da vougan ar gasoni hag an techou fall ha da bellat an dud diouz ar pec’hed. Ha c’hoaz, arabad d’ezan kemer lorc’h ma ra an dra-ze, rak kement vad a zigouez war an douar, zo grêt gant Doue ; an den n’eo nemet eur benveg etre e zaouarn binniget. »\nAr zonj eus ar finveziou divezan oa kentan tra a deue en e spered, pa zihune, ha krenan rê gant ar spont rak barnedigez an Otrou Doue, pa zonje e oa Lusifer, gwechall ar c’hentan eus an Ele, ha Judas, unan eus an daouzek abostol, o-daou o tevi en ifern.\nAlïes e veze klevet o lavaret, evel sant Augustin :\n« Troc’het, devet, Otrou, bezet em c’henver ken didrue ha ma karfet er bed-man, gant ma vefet trugarezus ouzin er bed-all. »\nEpad an daou vla divezan eus e vue, Loeiz Bertrand a oe skoet gant klenvejou poanius ; mes ne virent ket outan d’ober e binijennou hag e labouriou evel pa oa yac’h. Er bla 1580, e prezegas ar c’hoaraïz en Valans ; eur fallaen en devoe epad ma oa er gador-brezek, ha red e oe e dougen d’e di. An arc’heskob e-unan a zervijas anezan ha ne dec’has ket diwar e dro keit ma vevas. Doue hen galvas davetan, an 9 a viz here 1580 ; e oa o ren e bempvet bla ha hanter-kant. Meur a bareanz a deuas da ziskouez e zantelez, ha Pôl V hen lakas war roll an dud eùrus, eiz vla warn-ugent hepken goude e varo. Klemant X hen lakas e-touez ar zent, er bla 1671.\nAdtapet diwar « https://br.wikisource.org/w/index.php?title=Buhez_ar_Sent/1912/Loeiz_Bertrand&oldid=38314 »\nKemmoù diwezhañ degaset d'ar bajenn-mañ d'an 7 Gou 2012, da 07:50.


Ober - UDB - Unvaniezh demokratel Breizh\nEvel an holl strolladoù politikel eo UDB un ostilh, a servij da gas mennozhioù war-raok. Arabat kaout aon d’e implijout ! Evit skignañ hon dielfennadurioù, hon embannoù hag hor savboent war ar pemdez, pe hor skoazell, e c’hallit ober meur a dra. Pep hini a c’hall degas e lod.\nBrudañ UDB, o komz gant ho mignoned pe ho familh da skouer, a zo eeun a-walc’h met a-bouez evit ma vo anavezet hor strollad hag e vennozhioù. Ma fell deoc’h kaout dielloù evit kinnig UDB, deuit e darempred ganeomp !\nSkignañ hor c’homzoù\nDaoust ma ’z eo bevennet ar rouedadoù sokial, ostilhoù talvoudus zo anezho hiziv-an-deiz evit skignañ titouroù. Gallout a rit heuliañ ac’hanomp war Facebook, Twitter ha YouTube, skignañ ha bezañ plijet gant hon embannoù, da reiñ d’ho rouedad da anavezout hor mennozhioù !\nHep arc’hant ne ’z eer ket pell. Sikour da arc’hantaouiñ hon oberennoù, hon embannoù, hor c’houlzadoù kabaliñ, a zo ur mod talvoudus da reiñ an dorn evit kas hor mennozhioù war-raok er gevredigezh. Ur donezon a c’hall degas un digresk tailhoù a 66 % eus ar sammad (betek 20 % eus ar gopr dindan tailhoù).\nEmezeliñ da UDB a dalv kement ha kompren ez eo o vezañ bodet e c’haller cheñch penn d’ar vazh. Pa vez emezelet e vez roet ur skodenn (a c’hall bezañ tennet diouzh an tailhoù) da sikour arc’hantaouiñ ar strollad ha kreñvaat hor pouez er gevredigezh.


Ar Brandenburger Tor e 2015.\nDor Brandenburg (Brandenburger Tor en alamaneg) a zo ur savadur e digor kornôg Berlin gozh. Un arouez eus Berlin eo. Savet eo bet gant Carl Gotthard Langhans (1732-1808) evit ar roue prusian Friedrich-Wilhelm II Prusia (1744-1797). Savet eo bet etre 1788 ha 1791, hag ur savadur a c'hiz nevezklasel eo.\nKinnig hag istor[kemmañ | kemmañ ar vammenn]\nE penn bali Unter den Linden emañ Dor Brandenburg, e-lec’h ma’z eus bet un nor all, bet savet e 1734. Ment an nor :\n26 metrad uhelder\n65,5 metrad ledander\n11 metrad donder\nEnni ez eus ivez pemp tremen ha daou diig. E 1793 e voe ouzhpennet en he fenn uhelañ ar pevar-a-gezeg (ur skeudenn eus doueez Viktoria gant he c’harr sachet gant pevat marc’h eo) savet gant Johann Gottfried Schadow (1764-1850). Un delwenn kouevr eo. E 1806 e voe kemeret gant Napoléon Bonaparte, hag a felle dezhañ he c’has betek Pariz. Pa voe kollet ar galloud gantañ e voe kaset da Verlin en-dro. Dreset e voe, hag ouzhpennet e voe un arouez a c’halloud (erer Prusia) en penn an delwenn.\nE-keit ma oa eus ar c’haiser, e oa an den nemetañ a c’halle treuziñ anezhi e he c’hreiz. E-kerzh emgann Berlin ez eas soudarded alaman da guzhat a-dreñv ar pevar-a-gezeg. Eus al lec’h-se e tennent, neuze e voe gwallaet ar pevar-a-gezeg, war-bouez daou varc’h. Goude an eil brezel-bed e voe lakaet neuze un nor all, e plastr, en he flas. D’an 21 a viz Gwengolo 1956 e tivizas maer Berlin ma vefe nevesaet an nor (an hini nemeti eus holl dorioù kozh ar gêr hag a oa chomet en e sav). D’ar 14 a viz Kerzu 1957 e voe echu gant al labourioù. Pa voe savet Moger Berlin (d'an 13 a viz Eost 1961) ec’h en em gavas an nor en no man’s land, ha ne c’helle den ebet treuziñ anezhi. N’eus nemet an dud tost ouzh harz ar reter a c’halle gwelout anezhi. Da vare rann Berlin e voe tennet an erer a oa e penn an nor, ha lakaet en-dro ur wech unvanet Alamagn.\nHoll zarvoudoù pouezus istor Berlin a zo stag ouzh an nor, rak un arouez eus ar gêr hag eus ar stad eo. D’an 22 a viz Kerzu 1989 e voe digoret Moger Berlin da live an nor goude ma vefe en em vodet eno ouzhpenn 100 000 den. E-pad 22 vloaz ez eus bet labourioù a-benn nevesaat anezhi, ha diskouezet eo bet d’an dud e-kerzh ul lid-digor bet aozet d’an 3 a viz Here 2002. Dor Brandenburg a weler war pezhioù 10, 20 hag 50 kantim euro alaman, evel un arouez eus unvanidigezh Alamagn.\nNapoleon e Berlin.\nDor Brandenburg e 1871\nDor Brandenburg e 1982, gwelet eus Berlin ar Reter. A-dreñv an Nor emañ Moger Berlin\nUr c'havr o tistrujañ ul lodenn eus ar Voger a-dreñv Dor Brandenburg, e miz Kerzu 1989\nDiskar Moger Berlin e 1989\nAr pevar-a-gezeg e penn an Nor\nBrandenburger Tor Homepage\nSell dre loarell war Dor Brandeburg WikiMapia\nGwel-meur Dor Brandeburg\n(de) (en) Lec’hienn ofisiel Berlin\nGwel-meur eus Pariser Platz\nWebcam: war-eeun eus Unter den Linden\nAdtapet diwar « https://br.wikipedia.org/w/index.php?title=Brandenburger_Tor&oldid=1996099 »\nKemmoù diwezhañ degaset d'ar bajenn-mañ d'an 29 Mae 2022, da 12:49.


dirazoc'h - Wikeriadur\nFurm an araogenn dirak, displeget en eil gour lies\nMez marteze n'oa ket ken eaz d'eoc'h eno evel ma'z eo aman, rak eno oa goazed ha ne grenont ket dirazoc'h, hag aman n'euz nemed merc'hed.... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 64.)\nKenta medesin. — Gortozit, gortozit! Ni a zo o vont da studia hoc'h affer dirazoc'h [...]. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 19.)\nRak se e touan dirazoc'h [...] e troin kein da skolioù ar c'houarnamant ... — (Loeiz ar Floc'h, Trubuilhou ar seiz potr yaouank, 1927, p. 35.)\n« [...] ; hag, a-greiz e gounnar, e stlapas ar c'horf dibennet el lennig a welit dirazoc'h, hag a voe anvet, da c'houde, « Lenn Diana ». — (Langleiz, Romant ar Roue Arzhur/levrenn I : Marzhin, Al Liamm, 1975, p. 128.)\n— [...]. Evit pezh a sell ouzh ma mab, gwelout a rin diwezhatoc'h, rak ar paotr-mañ a welit dirazoc'h... — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 306.)\ngalleg : avant vous (fr) , devant vous (fr)\nAdtapet diwar « https://br.wiktionary.org/w/index.php?title=dirazoc%27h&oldid=281105 »\nKemmoù diwezhañ degaset d'ar bajenn-mañ d'an 22 Kzu 2018, da 10:50.


Friedrich Dürrenmatt e 1989\nFriedrich Dürrenmatt (5 a viz Genver 1921 - 14 a viz Kerzu 1990) a oa ur skrivagner alamanek eus Suis.\nGanet e voe e Konolfingen, e Kanton Bern. Mont a reas ar familh da Vern e 1935, da-heul an tad hag a oa pastor. Studioù lennegezh alamanek ha prederouriezh a reas e Skol-veur Zürich hag e Skol-veur Bern. E 1946 e paouezas gant e studioù hep echuiñ un dezenn diwar-benn Søren Kierkegaard ha divizout a reas e vefe skrivagner. E 1945–46 e savas e bezh-c’hoari kentañ, Es steht geschrieben, c’hoariet e 1947 E miz Here 1946 e timezas d’an aktorez Lotti Geißler ha mont da vevañ da v-Basel da gentañ ha da gornad Biel/Bienne, e lodenn c’hallek kanton Bern, da c’houde. Eno e c’hoarvez e romant polis Der Richter und sein Henker embannet e 1950. Mervel a reas e wreg e 1983 hag addimeziñ a reas e 1984 d’un aktorez all, Charlotte Kerr. Mervel a reas Friedrich Dürrenmatt d’ar 14 a viz Kerzu 1990, e Neuchâtel.\nBrudet eo e bezh-c’hoari Der Besuch der alten Dame (1956) dre ar bed a-bezh ha derc’hel a reer d’e c’hoari betek bremañ. Die Physiker (1962) eo e bezh pouezusañ avat, ur pezh ma rer anv eus dañjerioù ar skiant evit an denelezh. Meur a wech en deus skrivet diwar-benn an Eil Brezel-bed. Diseurt a-walc’h eo e oberennoù, adalek pezhioù-c’hoari “avant-garde“ betek romantoù polis hag arnodskridoù.\nAdtapet diwar « https://br.wikipedia.org/w/index.php?title=Friedrich_Dürrenmatt&oldid=1960571 »


Pajenn:Le Clerc - Ma beaj Jeruzalem, 1902.djvu/323 - Wikimammenn\nPajenn:Le Clerc - Ma beaj Jeruzalem, 1902.djvu/323\n’Vit ar bevien mezuz : Breuriez Sant-Visant a Baul. — Diou Vreuriez dorn ouz dorn.\nE-tuont d’ar glaskerien e zo en Jeruzalem kalz a bevien mezuz ha na gredont ket mont en dro. Ha n’eo ket ar re-man eo an nebeutan ezomek.\nAn nebeutan zikouret, avad, na laran ket. Kær a ra nebeut a dra evite. Evuruz ar re a deu da vean anaveet gant eur vreuriez gatolik, eur vreuriez a garante a zo\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/323&oldid=108587 »\nKemmoù diwezhañ degaset d'ar bajenn-mañ d'an 29 Gwe 2017, da 15:16.


Ai‘ta! » Skinwel e Breizh : Ai’ta! a respont da brezidant ar Rannvro !\nPierrick Massiot en deus kemennet e oa fachet bras dre ur gemennadenn d’ar gazetennerien kaset d’an 19 a viz Meurzh “un oberenn hep diazez…” (“gweladenn” Ai’ta ! d’ar sadorn 15 a viz Meurzh war savadur rannvro Breizh e Roazhon) en ur lâret n’en doa ket gortozet Ai’ta evit gervel ar gouarnamant hag ar c’hentañ ministr diwar dazont hor yezh.\nAze n’emañ ket an dalc’h. Daoust pegen plijet omp e lak ar rannvro da sevel he mouezh a-drugarez intrudu Lena Louarn, besprezidantez karget eus yezhoù Breizh, e selle diouzh un dra hepken hon oberenn ziwezhañ : ur chadenn dele bublik divyezhek evit Breizh.\nFrance Télévisions en deus kinniget d’ar rannvro ur rak-raktres dibenn miz Kerzu 2012 a-benn krouiñ ur chadenn dele rannvro, war patrom Via Stella e Korsika, a vefe skignet ivez el Liger-Atlantel.\nAr respont nemetañ savet get ar rannvro, e-barzh an teuliad a vo votet gant ar guzulierion rannvro d’an 21 a viz Meurzh « pennad Nn 9 evit diorren ar c’hleweled e Breizh » zo : gortoz pell, gortoz gwell ! “A-raok dibenn ar bloavezh eo dav divizout donaat, gant an aktourien o doa kemeret perzh er preder-mañ, bevennoù an danvez taol-arnod : peseurt patrom ekonomikel, dafar, budjed, gouarnerezh a c’hellfe bout termenet… ”\nO c’houlenn groñs ur chadenn dele publik divyezhek evit Breizh diouzhtu, respont d’un doare pozitivel d’ar c’hinnig bet savet gant France Télévisions ha kas ar studiadennoù a-benn sevel ur seurt chadenn. Poent eo paouez gant bodadoù prederiañ, danvez digarez evit ober netra…\nO soñjal emañ ar Rannvro sevel klemm a-enep ar strollad Ai’ta !\nRespont a reomp : “Kat oc’h da sevel klemm a-enep ar brezhoneg evel an divizoù nevez savet gant ar gouarnamant Bro-C’hall ! (karta ar yezhoù rannvro nac’het, lezenn evit addiazezadur ar skol hep derc’hel kont eus ar yezhoù rannvro, levrig familh divyezhek Karaez er-maez lezenn…)”\nSetu amañ an teuliad kinniget gant Ai’ta! da guzulierien rannvro Breizh\n« François Hollande : treitour, mallozh dit !\nAi’ta! degemeret gant renerez Ar Post e Breizh ! »


Le tilde de Fañch a été retoqué par la justice. © Radio France - Annaïg Haute\nDiffusion du mardi 14 janvier 2020 Durée : 9min\nAvel, avelig c'hwezhit 'ta !\nC'hwezhañ kreñv 'ra an avel er vro. Ar vigoudenned o deus paket o fegement ha n'eo ket echu. Tizh an avel a za dreist da 100 kilometrad d'an eur emberr. Tudi Crequer a zo bet d'ober un droiad e Penmarc'h da welet tud ar vro.\n1/4 deus ar vugale e Breizh a vev gant unan deus o zud hepken pe 'barzh ur familh adframmet. Emañ an Insee o paouez embann disoc'h un enklask. Ar braz deus outo a vev gant o vamm, muioc'h e kêr, ha bevañ 'reont 'barzh lojeiz feurmet. Sophie Trehen a sikour a-youl-vat evit Planning Familh Brest. Alies mat e teu mammoù da c'houlenn sikour digant an aozadur. Hervez Sophie e tlefe ar Stad sikour muioc'h an tiegezhioù ma vez ar mammoù o unan o tesevel o bugale.\nñ, an dildenn er Breujoù\nD'an 13 a viz C'hwevrer e vo tabutet en-dro d'ar yezhoù rannvro. Paul Molac n'eus savet ur c'hinnig lezenn hag anv 'vo deus an arouezennoù diakritek, an dildenn en o-zouez evel-just. Kaoz a vo a-benn ar fin deus an ñ er Breujoù. Piv 'n efe kredet e vefe aet ken pell hag e vefe ken hir an "afer Fañch" ?\nKomzet hon oa diwar-benn al lec'hienn internet la-voyageuse.com ha diwar-benn ar c'hrogad rugby etre Bro Frañs ha Bro Gembre a vo 'benn warc'hoazh.\nKomzet hon oa diwar-benn prosez daou lisead e Kemper ha diwar-benn gouel an Ened. Rentet hon oa enor ivez d'ur c'homersant mil vrudet a Vontroulez a zo aet da Anaon.\nA-benn disadorn e vo dalc'het Saloñs al labour douar e Pariz. Ul levr a zo bet embannet, "Cheveux au vent" e anv, hag a gont penaos e oa bed ar melldroad e Breizh a-raok.\nObidoù Jean-Yves Lagadeg a vo dalc'het a-benn dimeurzh goude kreisteiz. Bezañ maer e c'hell bezañ skuizhus eme Loeiz Stervinou, bet maer e Sant Wazeg.\nKomzet e oa bet ganeomp diwar-benn an dour-beuz e Landerne, ur steuñv Marshall evit ar brezhoneg, ar raktres skolaj diwan e Lannuon ha diwar-benn ar vakansoù.


Gaius Valens Hostilianus Messius Quintus (marv e 251) a oa impalaer roman e 251 goude marv e dad Decius hag e vreur Herennius Etruscus en Emgann Abrittus. N'ouzer ket pegoulz e oa bet ganet ha daoust dezhañ bezañ ur priñs ne roas e dad post ofisiel ebet dezhañ, estreget hini princeps iuventutis (priñs ar yaouankiz).\nGoude marv Decius hag Herennius Etruscus e voe anvet Trebonianus Gallus da impalaer gant lu an Danav. E Roma, padal, e choazas ar Sened Hostilianus. Ur jeneral doujet e oa Trebonianus Gallus hag e-pad ur maread e oa aon gant an dud e vije ur brezel-diabarzh arall. Divizout a reas Trebonianus Gallus asantiñ da youl ar Sened met diwezhatoc'h e 251 e varvas Hostilianus gant ar vosenn.\nHerennius Etruscus Hostilianus\n(251) War e lerc'h :\nTrebonianus Gallus ha\nAdtapet diwar « https://br.wikipedia.org/w/index.php?title=Hostilianus&oldid=1594849 »\nKemmoù diwezhañ degaset d'ar bajenn-mañ d'an 9 Her 2014, da 18:14.


Breton ag ar c’hreisteiz – tammou berr\nBreton ag ar c’hreisteiz\nAzezet eo doc’h an daol tost d’hon hani en ostaleri lec’h mah omp get hor merenn. Ur pikol dienn-sklas, chantilly e-leizh doc’h he lein, zo kaset dirakañ. Ha ni, lâret deomp tuchantik ne oa ket traoù dous ken, nemet e vehe ur banne kafe “gourmand”.\n«Mignon oc’h da vestr an ti» eme-me, en ur vousc’hoarziñ.\nHag-eñ gervel an ostiz.\n«Get menu an deiz nend eus ket traoù dous ken. Gallout a raer goulenn anezho diàr ar gartenn» eme hemañ.\nLâret kaer a blij d’hon amezek hag eñ ha derhel da vagañ an diviz.\nA pa c’houlennan getoñ hag emañ ag ar c’horn-bro:\n«N’on ket.» eme-eñ «A Vreizh ar c’hreisteiz e oa ma zud» hag a pa ziskoan c’hoant da ouiet muioc’h :\n«A bPortugal e oant»\nBremañ emañ é chom 45 km ac’hanemañ doc’h tu ar c’hreisteiz, àr hent Orléans, e korn-bro Méréville. Un hanter eur bennak get e c’harr-tan. Aet e oa skuizh get an endro amañ, «get rac’h an dud a za da chom er vro».\nGwelet a ran emañ ec’h esae lâret nend eus ket ur gouennelour anezhoñ neoazh:\n«Ar sevenadur» eme-me «eno emañ an dalc’h ?»\nGoulenn a ran peseurt micher en deus.\nAmpart eo d’ober àr-dro ar c’hirri-tan, ar pezh a oa e vicher gwezharall. Ha bremañ a pa emañ get e 58 vlez, get sikour ur mignon dezhoñ, emañ é c’hounit bara dre ober ar sort labour hag ivez dre ober àr-dro ar sevel-tier.\nUr souezh a oa evidomp, kaset ma oamp get e fesonioù gwiv, e glevet komz ag un tu teñval ag e vuhez : emañ e vaouez é stourm doc’h ar c’hrign-bev. Hag hi ha lâret dezhoñ un dra hañval doc’h ar pezh en doa lâret Bernard Tapie d’e vedisinourion :\n«Klañv on daousto din bout renet ur vuhez fur ha te yac’h pesk daousto d’az puhez disoursi.»\n22. Du 2017 22. Du 2017 yann a\n← Ur wir Normandez\nBec’h zo get ar varc’hoù-houarn e Kopenhag →


Pajenn:Pompery - Quelennou var labour pe gonnidegues an douar, 1851.djvu/292 - Wikimammenn\nPajenn:Pompery - Quelennou var labour pe gonnidegues an douar, 1851.djvu/292\nEn ân, al labourer a raï mad divoal gât éves paea ar ienien goudé beza nem domet. En oc’h c’houézi, a rabat qnénebeut azéa var an douar glib ha ien, na chom lec’h a red an avel, da lavarout étré an diou zôr a vezont peurvuia quenver-a-quenver an eil deus ében, en hor tier var meaz. Oc’h an diévez-ma é renquer divoal dreist-ol ; rac ar iénien é paquer en avélou red, zo ar ré traëtoura. An amzer a zo ien doc’h ar mintin ha doc’h an abardaez en névez-amzer, clouar eo é creiz an deis ; cant a ma iëna an ear, é\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/292&oldid=141508 »


Dražan Jerković, bet ganet d'ar 6 a viz Eost 1936 e Šibenik (Rouantelezh Yougoslavia d'ar mare-se) hag aet da Anaon d'an 9 a viz Kerzu 2008 e Zagreb (Kroatia), a oa ur melldroader etrebroadel yougoslaviat, aet da c'hourdoner war-lerc'h e amzer c'hoarier.\nKemeret en devoa perzh e Kib vell-droad ar bed 1962 bet aozet e Chile : gant pevar fal ez eas da wellañ paler ar genstrivadeg-mañ (rampo gant Flórián Albert, Garrincha, Valentin Ivanov, Leonel Sánchez ha Vavá). D'ar c'hoarier brazilian Garrincha e voe deroet an trofe koulskoude.\nE 1990 e voe anvet da gentañ dibaber skipailh mell-droad Kroatia nevez-krouet.\nAdtapet diwar « https://br.wikipedia.org/w/index.php?title=Dražan_Jerković&oldid=1581356 »\nKemmoù diwezhañ degaset d'ar bajenn-mañ d'an 1 Gou 2014, da 14:02.


Livres en ligne de Renaud Camus : « La Dépossession » (« 190. [Matriculation générale] »)\n190. [Matriculation générale]\nIl a été assez longuement question plus haut de l’implication de la société des automobiles Ford ~~~~~ ~~~~ ~~~~~~ ~~~ concentration allemands, dans ~~~ ~~~~~~~~ ~~~~~~ ~~~, ~~~~~~~~~~~~~~, ~~~~~ ~~~ ~~~~~~~~~ ~~~~~~~. ~~~~~~ ~~~~~~~~~~~~, ~~~’~~~ ~~~~~~~~~ ~~~ ~~~~~~~~ ~~~~~~~~~~~~, ~~~~ bien sûr d’un ~~~~~~~~ ~~~~~~~~~~~~ ~~~ ~~~~~~~ ~~~~ ~~~~~~ ~~~~~~~~~~~~~, ~~~~~~~~~~~~, ~~~~~~~~~~~~~~ ~~~ ~~~~~~~~~~~~ ~~~ ~~~~~~~ ~~~~~ ~~~ ~~~~~~~~ ~~~ de son homologue ~~~~~~~~~~~ ~~~~~ ~~~ ~~~~~~~~~ ~~~ ~~~~~ ~~~~~~ ~~~~~. ~~’~~~ ~~~~~ ~~~~~~ ~~~~~~~~~ ~~~ ~~~~~~~~ ~~~~ ~~~~~~~~ ~~~~~ avait été décoré ~~~ ~~~~~ ~~~ ~~’~~~~~~ ~~~ ~~’~~~~~~ ~~~~~~~~~, ~~~ ~~~~~~ ~~~~ ~~~~~~~~ ~~~~~ ~~~~~~ ~~~~~~~~~~~~, ~~~~~~~ ~~~’~~ ~~~~ classe légèrement moins ~~~~~~~, ~~~~ ~~~ ~~~~~~~~~~ ~~’~~~~, ~~~~~~~ ~~. ~~~~~~~. ~~~~~~~, ~~~~~ ~~~’~~ ~~~ ~~~~~ ~~~ ~~~~~ ~~~ ~~~~ laissé la réputation ~~~ ~~~~~ ~~~~~~ “commercial” ~~~ ~~~~~~~~ ~~~ ~~~~ ~~~~~~~, ~~’~~ ~~~~ ~~’~~~~~~~~~~~ “~~~~~~~~~~” ~~~ ~~’~~ ~~~ ~~’~~~~~~~~~~ politique d’Henry Ford. ~~~~~~~~~~, ~~~ ~~~~~ ~~~~ ~~~~~~~~~~ ~~~ ~~~ ~~~~~ ~~~~~~~ ~~~~~~~~ ~~~~~~~~~ ~~~ ~~~~~~~~~~~ ~~~~~~~~~~~ ~~~ ~~’~~~~~~~~~~~~, ~~~ donc de grande ~~~~~~~ ~~~ ~~~ ~~~~~~~~~~~~~ ~~~ ~~~ ~~~~ ~~~~~~~~~ ~~~~~~~~, ~~~~ ~~~~~~~~~~~ ~~~~~~~~~~~ ~~~~ ~~ ~~~~~~ ~~~~~~~~. ~~~~~~ au degré de ~~~~~~~~~~~~~~ ~~’~~~~ ~~~~~ ~~’~~~~~~~~ ~~~~~~~~~~~~~~~~~~~ ~~~~~~~~~, ~~~ ~~~~ ~~~~~ ~~~~~~ ~~~~ ~~~~~~ ~~~ Ford.\nC’est ~~~~~~~ ~~~~ ~~ conféré à IBM, ~~~ ~~~~~, ~~~ ~~~~ ~~~~ ~~~~~~ ~~~~~~~~~~ ~~~~~~ ~~~~~~~~~ ~~~~~~~ ~~~~~, International ~~~~~~~~~ ~~~~~~~~~ Corporation. ~~~ ~~~~~~~~~~ s’était appelée plus ~~~~ CTR ~~~~~ ~~~ ~~~~~~~~ ~~~~~~, Computing-Tabulating-Recording Company, ~~~ ~~~~~~~~~~~~~ ~~~~~~~ TMC, Tabulating ~~~~~~~~ Company ~~~~~ ~~~ sa fondation par ~~~~~~~ ~~~~~~~~~~ ~~~ ~~~~~. ~~~~~~~~~~ ~~~~ ~~~~~~~~~~, ~~’~~~~ ~~~~~ ~~~~~~ ~~~’~~~ ~~~~ ~~~ ~~~~~ ~~~ ~~~ ~~~~~~ industrielle moderne de ~~~ ~~~~~~~~~~~~~, ~~~, ~~~ ~~~ ~~~~~, ~~~ ~~~~~~-~~~~~ ~~~ ~~~ ~~~~~~ ~~~~~~~~~~~~~ ; ~~~, ~~’~~~~~~ ~~~~~, ~~~~~~ que c’est lui ~~~~ ~~~~~ ~~~ ~~~~~~~~, ~~~ ~~~~~~~-~~~ ~~~~ ~~~~ ~~~~ ~~~~, ~~~~~~ ~~~~ ~~~~~~~~~ ~~~~~~~~~~~~ ~~~ ~~~~~~~~~~~ ~~~ cette industrie appelée ~~~ ~~~~~~~~~~~~~~ ~~~’~~~ ~~~~~. ~~~ ~~ ~~~~~~~~ ~~~ ~~~~~ ~~~~~ ~~~~ ~~~~~~~~ ~~’~~~~~~~~~~~ ~~~~~~~~~~, ~~~ ~~~~~ ~~ Flint en 1911 ~~~ ~~~~, ~~~~, ~~~~~~~~ ~~~~, ~~~~~~~~ ~~~ ~~~~~ ~~~ ~~~~~~~~, Deutsche ~~~~~~~~~~-~~~~~~~~~~ GmbH, ~~~~~~~ ~~~ ~~~~~ ~~~~~ les patentes éponymes ~~’~~~~~~~~~~ : ~~~ ~~~~~~~~ ~~~~~~~~~~~, ~~~ ~~~~~~~~, ~~~ ~~~~ ~~~~~~~~~~, ~~~~ ~~~~~ ~~~~ qu’IBM.\nIl ~~~~ ~~~~~~ ~~~ dire que Watson, ~~~~~~~~~~~~~~ ~~ ~~~~~, ~~ ~~~~~~ ~~~ ~~~~~~~~~ ~~~ ~~’~~~~~~ ~~~ ~~’~~~~~~ ~~~~~~~~~ ~~~ ~~~~~ ~~~~~, ~~~~~~ ~~~~ l’entrée des Allemands ~~~~~ ~~~~~~ ~~~ ~~~~ ~~~~~~~~~~~~~~ ~~~ ~~~~~~~~ ~~~~~~~~~~ ~~~~~~~~~~~~~~ ~~~~~~~~ ~~~~~~~ ~~’~~~~~~~~ ~~~~~~~~~~~ ~~~~ ~~~~~~ ~~~~~ ~~~~~~~~ et trop chaleureux ~~~~~ ~~~~ ~~~~~~. ~~~ ~~~~~~~~ ~~’~~~ ~~~~ ~~~~~~~~ ~~~~ ~~~~~ ~~~~~~~~~~, ~~~~~ ~~~~~ ~~’~~~ ~~ ~~~~ ~~~~ moins américaine pour ~~~~~~~, ~~~ ~~~~~~~~ ~~~~~~ ~~~~, ~~~~ ~~~~~~~~ ~~~~~~~~~~~ ~~~~~~~~~~~ ~~ ~~~~~ ~~~~~~~ ~~ ~~~ ~~~~~~~-~~~~~, ~~~ ~~~~~ à être accumulés ~~~~~ ~~~~~ ~~ ~~~~~~~ ~~~~~~ ~~ ~~~ ~~~~~~~~ ~~~~~~~. ~~’~~~~ ~~~ ~~~~~~~~ ~~~~ ~~~~ ~~’~~~~~~ ~~~~~~~~~~ ~~~ livre fracassant d’Edwin ~~~~~~, IBM ~~~~ ~~~~ ~~~~~~~~~~: ~~~~ ~~~~~~~~~~ ~~~~~~~~~ ~~~~~~~~ ~~~~~ ~~~~~~~~ ~~~~ ~~~~~~~~’~~ ~~~~~ ~~~~~~~~~ Corporation. ~~~~ ouvrage a connu ~~~ ~~~~~~~ ~~~~~~~~~~~~~~~ ~~~~~ ~~~ ~~~ ~~~~~~~~~~~~ ~~~ ~~~ ~~~~~~~~~ ~~~~~~~~, ~~~ ~~~~~. ~~~ ~~ ~~~~~ ~~’~~~~~~ presque aussitôt d’un ~~~~~~~~~~ ~~~~ ~~~ ~~~~~~~~ ~~’~~~~~~~~~~~ ~~~~~~~~~~~~~~~, ~~~~~ ~~~ ~~~~~~~ ~~~~ ~~~~~~~~~~ ~~’~~~~~~~~ ~~~~ ~~~~~ ~~ ~~~~~ ~~~~~ liens avec IBM, ~~~ ~~~~ ~~~~~~~~~~~~~ ~~~~~~~~ ~~ ~~’~~~~~~~ ~~~ ~~~~~~~~~ ~~~ ~~~~~~~~~~~~ ~~’~~~~~~~~~~~~~~ ~~~~~ ~~~~ ~~’~~~~~~~~~~, ~~~ ~~~ ~~~~~~~~~~ flamboyant de son ~~~~~~. ~~~~~~~~~~ ~~~ ~~~~~~ ~~ ~~~~~~ ~~~~~~~~~ ~~~~~~ ~~ ~~~~~ ~~~ ~~~~~~~~ ~~ ~~~~ ~~~~~~~~~~, ~~~ ~~~ pertinence des informations ~~~’~~~ ~~~~~~~~~ ~~’~~~~ ~~~~~ ~~~~~~ ~~~~~~~~~~ ~~~ ~~~~ jours.\nLa ~~~~~~~~ ~~ ~~~~~~~~~ ~~~~~ ~~~~ ~~~~~~~~~~, ~~~~~~ ~~ des techniques essentiellement ~~~~~~~~~~~~ ~~~ ~~~~~ ~~~~~ ~~~~~~ ~~~~~~ ~~ ~~~~~~~~~ ~~~ ~~~~~~~~~~ ~~~~ ~~~~~ ~~~~ ~~~~~~~ ~~’~~~~, ~~~ ~~~~~~~~~~~~ en 1933, immédiatement ~~~~~~~~~~~ ~~ ~~’~~~~~~~~ ~~~ ~~~~~~~~ ~~~~ ~~~~~~ ; ~~~ ~~~ ~~~~~~ ~~~ ~~~~~, ~~~~~~~~~ ~~~~~ ~~~~~~~~ ~~~~~ les informations recherchées, ~~~~~~ ~~ ~~~~ ~~~~~~~ ~~~~~~~~~~~~~~~~~ ~~~~~~~~~ ~~~~~ ~~~~~~~~~~. ~~~~~ ~~~~~~ ~~~~ ~~~~~~~ ~~~~~~ ~~~~~~ ~~~ ~~~~~~~~~, ~~~ qui fut évidemment ~~~~ ~~~~~ ~~ ~~~~~~~, ~~’~~~~~~~~~~ ~~~~ ~~~~~~~~~~ ~~~ ~~~~~~~~ ~~~~~~, ~~~~ ~~~~~~ ~~~ ~~~~~~~~ ~~~ ~~~~~~~~~~ ~~~ faire machine arrière, ~~’~~~~ ~~~ ~~~~ ~~~ ~~~ ~~~~~ : ~~~~ ~~~~~~~~~~~~~ ~~~~~~~~~~~~~~ ~~’~~~~~~~~~~~~ ~~~~~~~~~~~~~ ~~~~~~~~~~~ ~~~~~~~~~, ~~~ ~~~~ ~~’~~~~~~~ aucun mal à ~~~~~~~~~, ~~~ ~~~~~~~~, ~~~ ~~~~ ~~~~~~~~ ~~~~~ ~~~~ ~~~~~~~~~~~~~ ~~’~~~ ~~~~~~~~~~~ ~~~ ~~~~~~~~ ~~~ ~~’~~~~~~~~~~ ~~~~~~~~~~~~~~ ~~~ pré-informatiques si on ~~’~~~~~~ ~~ ~~’~~~~~~~~ ~~’~~~ ~~~~~~~ ~~~~~~~~~ ~~~~~~ ~~~ ~~~~~~~ ~~~ ~~’~~~~~~~ ~~~ ~~~~ ~~~~~~~ ~~~~ ~~~~ ~~~~~ sa police, pour ~~’~~~~~~~~~ ~~~ ~~~~ ~~~~~~~~ ~~~ ~~~~~~~~~~~ ~~~ ~~~~~ ~~~~ ~~~~~ ~~~~~ ~~~ ~~~~~~~~~~~~~~, ~~~~~ ~~’~~~~~~~~~~~~~~, ~~~~ ~~~~~~, des gitans, et ~~’~~~~~~~ ~~~~~~~~~~~~ ~~~~~~~ ~~~~ ~~~~ ~~~~ désirables.\nOn ~~~~~ ~~~~~~ ~~~~~~~~~ ~~~~~~~ ~~~~ ~~~ ~~~~~~~~~~ ~~~~~~~~~~~~ ~~~ ~~~~~~~ de Watson renvoyant ~~~ ~~~~~~~~~~~, ~~~~, ~~~~~ ~~~ ~~~~~ ~~~~~~ ~~~’~~~ ~~~~~~~~~~~ ~~~ ~~~~~~ ~~~~~ ~~ ~~~~ ~~~~~~~~, ~~~ ~~~~~~~~, d’ailleurs non sans ~~~~ ~~~~~~~~ ~~~~~~~~~~~ ~~~ ~~~~~~~ ~~~ ~~~ ~~~~~~ ~~~ ~~’~~~~~~~~~, ~~~~ ~~~~~~~~ ~~~ ~~~~~~ ~~~~~~~~~ ~~ ~~~~~~~~~ il donnait son ~~~~, Watson ~~~~~~~~~ Machines, ~~~~~~~~ ~~~ ~~~~~~ ~~~ ~~~~~~~~, ~~~~ ~~~~~~ ~~~ ~~~ ~~~~~~~~, ~~~ ~~~~~ ~~~’~~~~ ne pouvait plus ~~~~~~ ~~~~~ ~~~~~~~~~~~~, ~~~~~~~ ~~’~~~~~~~~ ~~~~~~~~~~~, ~~~ ~~~~~~~~~~ ~~~ ~~~ ~~~~~~~ ~~~~~~~~. ~~~~~~~~~~ ~~~~~~~ ~~~~ ~~~~~~~~~~ ~~~~~~ Watson Büromaschinen, cette ~~~~~~~~, ~~~~~ ~~~ ~~~~~~~~ ~~~~~~~~ ~~~ ~~~~~~~ ~~~ “~~~~~~~~~~~~~ ~~~~~~~~” ~~~ ~~~ ~~~~~~~~~~~~, ~~~~~~ ~~~ ~~~~~~~~~~~~ ~~~~~ mission, bien sinistrement, ~~’~~~~~~~~ ~~~ ~~~~~~~~~~~ ~~~~~ ~~~~~~~ ~~~~ trains.\n« ~~~ ~~~~~~~~~~ ~~~~~~~ ~~~~~~~ ~~~~ ~~~~~~~ ~~~~~~~~~ ~~~~~~~~~, ~~~~~~~~~~ ~~~~~~~~~~, était le département ~~~~~~~~~~ ~~~~ ~~~~~~~~ ~~~ ~~~~ ~~~~~~~~~ ~~~~~~ ~~~ ~~~ ~~~ ~~~ ~~~~ ~~~~~~ ~~ ~~~~~~~~~. ~~~ ~~~~~~~ contrôlait tous les ~~~~~~~ ~~~ ~~~~~~~~~~~~~ ~~~~~~~~, ~~ ~~~~~~~~ ~~~~~ ~~~~ ~~~~~~~~~~~ ~~~~ ~~~~~~ ~~ ~~~ ~~~~~ ~~ ~~~~~~~~~~ ~~~ à Auschwitz. Léon ~~~~~~~~~~~~~~ ~~~~ ~~~~~~~~~~~~~ ~~~ ~~~~~ ~~~~~~ ~~~~~~~ ~~~~~~~ ~~~~ ~~~~ ~~~~~~~~~~ ~~~~~ ~~~ ~~~~~~~~~~~~ ~~~~~~~~~~ », ~~~~~~ Edwin Black dans ~~~ ~~~~~~~~ ~~~~~~~~~~~ ~~ ~~~~ ~~~~~~ ~~~~~~~~~ “~~~~: ~~~ ~~’~~~~ ~~~~~~ ~~~~ ~~~~ ~~~~~~~ ~~~~~~~~ ~~ l’heure”.\n« Il convient de ~~~~~~~~~~ ~~~~ ~~~~~~~~~~~~~~ ~~~ ~~~~~~~~~~~ ~~~~ ~~~ ~~~~~ ~~~~ ~~~~~~~~ ~~~ ~~~ ~~~~~~~~~~~~ ~~~~~~~~~~~~ ~~~~ ~~~~~~~. [...] En tant que ~~~~~~~~~~~~ ~~~~~~, ~~~~~~~~~~~~~~ ~~ ~~~~ ~~~~~~~~~~ ~~~ ~~~~~~~~~~~ ~~~~ ~~~~~~~ ~~~~ ~~~~~ ~~~~~~ “~~~~~~~ ~~~ ~~~~~~~~~~~”, ~~~~~~~~ deux ans. Il ~~~ ~~’~~~~ ~~~~~~~ ~~~~~~ ~~~~~~~ ~~~ ~~~~~~~~ ~~~~~~ ~~~~ ~~~ ~~~~~ ~~~~ ~~~~ ~~~~~~~~ ~~~~~~~~~~~ ~~~ ~~~~~~~~~~ des juifs vers ~~~~ ~~~~~~~~~ ~~ ~~~~. “~~~ ~~~~~~~ ~~~~~~~~~~ ~~~~ ~~~~ ~~~~~~~~~~~ ~~~~~ ~~~~~~~~ ~~~~~~~~ ~~~~~~~~~ ~~~ ~~~~~~~~~ ~~~ tout le trafic ~~~~~~~~~~~~ ~~~~~ ~~~ ~~~~~~~~~~~~~ ~~~~~~~~”, ~~-~~-~~~ dit.\n« [...] ~~~~ ~~~~~~~~~~~ ~~~ ~~~~~~~~ ~~~~~~~~~~~~ ~~~~~~~~~~~~~~ ~~’~~~~, ~~~~~~~~~~ ~~~~~~~~~ de cartes perforées ~~~~~~~~ ~~~~ ~~~~~~~ ~~~ ~~~~~~~~~~ ~~~~~ ~~’~~~~~~~~~~~ ~~’~~~~ ~~~~~~~ ~~~ ~~, ~~~~~~~~~, ~~~ ~~~~~ ~~~ ~~~~~~~ ~~~ Varsovie, et les ~~~~~~~~~ ~~~~~~~ ~~~~ ~~~ ~~~~~~~ ~~~ ~~~~ ~~~ ~~~~~~~~~~~ ~~~~ ~~~ ~~~ ~~~~~~~~ ~~~~~~~~~~, ~~~~~ ~~~ ~~~ filiale de Varsovie ~~~~~~~~~~ ~~~~ ~~~~ ~~~~~. ~~~ ~~~~~~~~~~~~ ~~~~ ~~~~~~~~~~~. ~~~~~~~ ~~~~ ~~~~ ~~~~~~~~~~~~ ~~~~ ~~’~~~~~~~~~~~~ ~~’~~~~ ~~~~~ ~~’~~~~~~~~~~~ ont fait surface ~~~ ~~~~~~~~ ~~~~~, ~~~ ~~~~~~~~ ~~’~~ ~~~~~~ ~~~ ~~~~~~~~~~ ~~~ ~~~~~~~ ~~~ ~~~~~~~~~ ~~~~~~~~ ~~~ ~~~ ~~~~~~~~ allemande. Mais Watson ~~~~~~~~~ ~~~~~~~~~ ~~ ~~~~ ~~~~~~~~ ~~~ ~~~~~~~~ ~~~~ ~~~~ ~~~~ ~~~~~ ~~~~~~ ~~’~~~~~~~~~ ~~~~~~ ~~~~~ ~~~~~~~ ~~~ manière rentable les ~~~~~~~~~~~ ~~~ ~~~~~~~~ ~~~ ~~~ ~~~~~~~~~~ ~~~~~~~~~ ~~~ Reich.\n« “~~~ ~~~~~~~ ~~~~ ~~~ ~~’~~~~~~ ~~~~ ~~~~ ~~~~~~~~~ allemandes”, se souvient ~~~~~~~~~~~~~~. “~~~~ ~~~~~~~~~~~ ~~~~~~~~ ~~~ ~~~~~~~~... ~~~ ~~~~~~~~~ ~~~~ ~~~~~~~~~~~~ ~~~ ~~~~~~~~~ ~~~~ ~~~~~~~~~ ~~~~~~~~~~~~ ~~~~~~~~ ~~~~ schémas. La langue ~~~~ ~~~~~~~~~~~ ~~~ ~~~~ ~~~~~~~~~ ~~~~~~ ~~~~~~~~~~~ l’anglais.” »\nD’autres ~~~~~~~~~~~ ~~~~ ~~~~~~ ~~~~ ~~~~~~~~~ ~~~ ~~~~~~~~ ~~~ ces découvertes. Donald ~~. ~~~~~~~~~~ ~~~ ~~~~~~ ~~. ~~~~~, ~~~~~ ~~~ ~~~~~~~~ ~~~ l’Organization ~~~~~~~~~~~ Journal, “IBM ~~~~ ~~~~~~~~ 1922–1941”, publié en 2008, ~~~~~~~ ~~~~ ~~~~~~~~~~~ ~~~ ~~~~~~~~~~ ~~~~-~~~~~ ~~~ ~~~~~~~~, ~~~~~~ ~~~~~~~~~~, ~~~~~~~~~~ ~~~~~ ~~~ ~~’~~~~~~~~~~~~~ ~~’~~~~ ~~~~~~~~~ ~~~~~~ en janvier 1934, ~~~ ~~~~~~~~~ ~~~ ~~~~~~~~~~~~~ ~~~~~~~~~~ ~~~ ~~~~~~~ ~~~~~~~, ~~~~~~~~~~ ~~’~~~~, ~~~ ~~~ ~~~~~~~~~ ~~~~~~~~~~ ~~~~~~ :\n« ~~~ médecin examine le ~~~~~~ ~~~~~~~ ~~~ ~~~~~~~~~~ ~~~ ~~~~~ ~~~~ ~~~~~~~~ ~~~~~~~~~~~~~ ~~~~~ ~~~ ~~~~~ ~~~ ~~’~~~~~~~~~~ ~~~~~~~. ~~~~~ [c’est-à-dire Dehomag] ressemblons beaucoup ~~~ ~~~~~~~~ ~~~ ~~~~~ ~~~~ ~~~~~ ~~~~~~~~~~~, ~~~~~~~~ ~~~~ ~~~~~~~~, ~~~ ~~~~~~ ~~~~~~~~~ ~~~~~~~~~. ~~~~~ ~~~~~~~~~~~~~ ~~~~~~~ caractéristique individuelle sur ~~~~ ~~~~~~~ ~~~~~~. ~~~~~ ~~~~~~~ ~~~~~~ ~~~ ~~~~~~~~ ~~~~~~~~~~~ ~~ ~~~~ ~~~~~~ ~~~~~~, ~~~~ ~~~~~~ ~~~~ ~~~~~~~~ au Médecin de ~~~~~~ ~~~~~~~ [Adolf Hitler] ~~~ ~~~~~~~~~ ~~~~~ ~~~ ~~ ~~~~~~~ ~~~~~ ~~~~ ~~~~~~~~. ~~~~~~ ~~~~~~~~ ~~~~~ ~~~~~~ déterminer si les ~~~~~~~~ ~~~~~~~~~~ ~~~~~ ~~~ ~~~~~~~~~ ~~~~~ ~~~ ~~~~~~ ~~~ ~~~~~~ ~~~~~~~. ~~~~~ ~~~~~~~~~ ~~~~~~~~~~ ~~~~ ~~~ ~~~~ n’est pas le ~~~~, ~~~~~~ ~~~~~~~~ ~~~~~ ~~~~~~~~ ~~~~ ~~~~~~~~ ~~~~~~~~~~~~ ~~~~~ ~~~~~~~~~ ~~~~ ~~~~~~~ ~~~~~~~~~~~. ~~~~ ~~~~~~~~~~~~~~~~~ ~~~~~ ~~~~~~~~~~~~~ ancrées dans notre ~~~~~. ~~~~ ~~~~~~~~~~~, ~~~~~ ~~~~~~~ ~~~~ ~~~~~~~ ~~~~~~ ~~~ ~~~~~~~~~~~ ~~~~~~, ~~~~ ~~~~~ ~~~~~~~ — ~~~ ~~~~~~~ — garder pur. ~~~~~ ~~~~~~ ~~~ ~~~~~ ~~~~~~~ ~~~~~~~~~~ ~~~ ~~~~~~ ~~~~~~~~ ~~~ ~~~~~~~~ ~~~~ ~~~~~~~~~~~~~ ~~~~~ ~~~~ ~~~~ ~~~~~~~~, parce que nous ~~~~~~~ ~~~’~~~ ~~~~~~~~~ ~~~~~~ ~~~~~~~ ~~~~~ ~~~ ~~~~~~ ~~~~~~~. »\nThomas ~~~~~~~ ~~~~~~ ~~~~~ ~~~~~~~~~~~~~ ~~~ ~~~ ~~~~~~~~~ et envoya par ~~~~~~~~~~~ ~~~~ ~~~~~~~~~~~~~~ ~~ ~~~~~~~~~~ ~~~~~ ~~~~~~~~~ ~~~~~~~~~~, ~~~~, ~~~ ~~~~~~, ~~~~~~~~~ ~~~ ~~~~~ impressionner…\nQuelques ~~~~~~~ ~~~~~ tard, les cartes ~~~~~~~~~~~~~~~~~ ~~~~~~~~~~ ~~~~~~~~~~~~~ ~~’~~~~~~~~~ ~~~~ ~~~~~~. ~~’~~~~ ~~~~~~ ~~ ~~~~~ ~~~~ ~~~~ ~~~~~~~~~ ~~~ ~~~~~~~~~~~~~~ ~~~~~~~~~~ ~~~~~~~~~~ les particularités ethniques ~~~ ~~~~~~~ ~~~~~~~~~~~~~, ~~~ ~~~~~~~~~, ~~~ ~~~~~~~~ ~~~ ~~~~~~~~~~~ ~~~~~~~~~~~ ~~~~~ ~~~~~~~~~~ ~~~ ~~~~~~ ~~~ ~~~~~~~~ ~~~ le maintenir en ~~~~, ~~~~ ~~~~~~~~~~~ ~~~~~ ~~~~~~ ~~~ ~~~~~ ~~~’~~~ ~~~~~~~~~~ ~~’~~~~~~~~~~~~, ~~~ ~~~ ~~~~~~~~~ ~~~~ ~~~~~~. ~~~~~ ~~~~~~~~~~ ce labeur administratif, ~~~~ ~~~~~~~~ ~~~~~~~~~ ~~~ ~~~~~~~~~~ ~~ ~~~~~ ~~~~~~~~~ ~~~~~~~~~~~~~~ ~~ ~~~ ~~~~~~ ~~~~~~~~~ ~~~ ~~~~~~ ~~~~~~~~ personnelles.\nQu’elles soient Dehomag, IBM ~~~ ~~~~~~~, ~~~~ ~~~~~~~~~ ~~’~~~~~~~~ ~~~~~~~ ~~~~~~~~, ~~~~~ ~~~~~~~~~~ ~~~~~~~ ~~~~ ~~~~ ~~~~~~~~~ ~~~~ ~~~~ ~~~~~~~~~~~~~~. ~~~~~~~-~~~ en assuraient l’entretien, ~~~ ~~~~~~~~~~~~~~ ~~~~~~~ ~~~ ~~~~~~~~~~~~~~~, ~~~ ~~~~~~~~~~ ~~~~~ ~~~~~~ ~~~ ~~~~~~~~~ ~~~~ ~~~ ~~~~~~~ ~~~ ~~~~~~~~ ~~~ aucune façon donner ~~~~~~ ~~ ~~~ ~~~~~~~~~~, ~~~ ~~~~~ ~~~ ~~~~~~~~~~~, ~~~ ~~’~~~~~~~~~ ~~ ~~’~~~~~~~ ~~~~~~~~~. ~~~ ~~~~~~~~ ~~~~~~ ~~~~~~~~~~~~~~~ le secret, d’autant ~~~~~~ ~~~~~~~~ ~~~’~~~~~~ ~~’~~~~~~~~ ~~~~~~ ~~~~~~~~ ~~ ~~~ ~~~~ ~~~~~ ~~~~~~~~~~~~~~ ~~ ~~~~~~~ ~~~~ ~~~~~~~~~~~~ ~~~~~ ~~~~~~~~~~ à travers le ~~~~~~. ~~~ ~~~~~~~~~ ~~’~~~~~~~~~ ~~~~ ~~~ ~~~~~ ~~~~~~~~~~~ ~~~ ~~~ ~~~~~~~~~~~~~ ~~~~~ ~~’~~~~~~~~ ~~~~~~~~~~~~~~~~~~~, ~~~~ ~~~ ~~~~~~~~ seule possible “l’efficacité” ~~~~~~~~~, ~~~ ~~~~~~~~~~~~~ ~~~’~~~~ ~~~~~~~ ~~~ ~~~ ~~~~~~~~~~~~~~ ~~~ ~~~~~~ ~~~~~~~~~~ ~~ ~~~ ~~~~~~~~ ~~~~~~~~~~, ~~~~~~~~~~, ~~~~~~~~~~~, politique et sociologique ~~~ ~~~~~~ ~~~~~~~~~ ~~~ ~~~~ ~~~~~~~~~~~~ ~~~~~ ~~~~ ~~~~~~~~~. ~~~~ ~~~ ~~~~~ ~~~ ~~~~~~~, ~~~ ~~~~~~~~~, ~~~ Pologne, en Norvège ~~~ ~~~ ~~~~~~~~~~ ~~~~~, ~~~~ ~~~~~~~~~ ~~~ ~~~~~~~~~~~ ~~~~~~~~~~~ ~~~ ~~’~~~~~~~~~~~~ ~~~~~~~~ ~~~~~~~~~~ ~~~~~ ~~~~~ ~~~~ ~~~~~~~~ de la Gestapo (~~~ ~~~~~~~ ~~~~ ~~~~~~~~~~~~~~~ ~~~~~~~~~~~~~ ~~~ ~~~~~~~~ Freud…).\nOn ~~~ ~~~~~~~~ ~~~~~~~~~~~ ~~~ ~~~~~ ~~’~~~~~~~ ~~~~~~, ~~~ ~~~ domaine comme en ~~~~~~~~~ ~~’~~~~~~~. ~~’~~~~ ~~ ~~~~~~~ ~~~ ~~~~~~~ ~~~ ~~’~~~~~~~~~~~ ~~~~~~~~ ~~~~~~~~~ ~~~ ~~’~~~~~~~~~, ~~~ ~~~~~, ~~~~ ~~~~~ se précise, s’agence, ~~~ ~~~~~~ ~~~ ~~~~~ ~~~~~~~~~ ~~~~~ ~~~~~~~~~~. ~~~ ~~~ ~~’~~~~~ ~~~~~ ~~~~~~~~~~ ~~~ ~~~~~~~~~~~~~~~ ~~~ ~~~ ~~~~~~~ en fiches le ~~~~~~~~ ~~~~~~~~~~~~~~~~~~~, ~~~~ ~~~~~~~ ~~~ ~~~~ ~~~~~~ : ~~~ ~~’~~~~~ ~~’~~~~~~~~~~~~ ~~’~~~~~~~~~ ~~~ ~~~ ~~~~~~~~~~~ ~~~ ~~~ contrôler par le ~~~~~~~~~~~ ~~~~ ~~~~~~~ ~~~~~~~~~~ ~~~~~ ~~~~ ~~~~~~~~~~~, ~~~~~ ~~~~ ~~~~~~~~, ~~~~~ ~~~~ ~~~~~~~, ~~~~ ~~~~~~~~~~~~ ~~~’~~~~~ ~~’~~ pas encore mais ~~~~~~~~~ ~~~~~ ~~~~~~ ~~~~~~~, ~~~~~~~ ~~~~ ~~~~~~~~~~~~~~, ~~~~ ~~~~~~~~~~~ ~~~’~~~~~ ~~~~~~, ~~~ ~~~~~~~~~~~~~ ~~~ ~~~ ~~~~-~~~~~~~~~~~~~. ~~~ Hollerith Abteilung est ~~~~~~~~~~ ~~~~~ ~~~ Maschinelles Berichtswesen ~~~ ~~~~ ~~~~~~~~~~ ~~~~~ ~~~~~~~, ~~~~~~~~~~ ~~~~~~~ ~~~ ~~~~~~~ ~~’~~~~~~~~~~~~~~~ ~~~ ~~~~~~~~, a tout loisir ~~~ ~~~~~~~ ~~~~~~ ~~ ~~~ ~~~~~~~~~~~ ~~~~~ ~~~~~~~~~~~ ~~~ ~~~ registration.\n« ~~~ ~~~~~, ~~~~~~ ~~~~~ ~~. ~~~~~~, il avait proposé ~~~ ~~~~~~~~ ~~~ ~~~~~~~~~~~~~ ~~~~~~~~~~ ~~~~~~~~~~~~ ~~~~ ~~~~~~~ ~~~~~~ ~~~~~~ ~~’~~~~~~~~~ ~~~~~~~~ ~~~~ ~~~~ machines ».\nPour ~~~~~ Aly et Karl ~~~~~~ ~~~~~, ~~~ ~~~~~~~~ ~~~ ~~~~~~ ~~~ ~~~~~ ~~~ ~~~~~~ ~~~~~ ~~~ ~~~~~~~~ ~~~ ~~~~~~ ~~~~~~~~~~~~~ ~~~ degré d’avancement ultime ~~’~~~~ ~~~~~~~ ~~~~~~~~~ ~~~ ~~~~~~~~ ~~~~~~~~ ~~~ ~~~~~~ ~~~~ population. ~~~ ~~~~~~~~~~ ~~~~~~~~~~ ~~~~~~~~~~~~ ~~~~ ~~~~~~~~~~~~ ~~ en resserrer les ~~~~~~~~~~ ~~~~ ~~’~~~~~~ ~~~, ~~~~~~~ ~~~~~~~~~ ~~~~~~~~~~~~~ ~~~~~~~~ ~~~~~~~~~~~ ~~ ~~~ ~~~~ ~~~ ~~~~~, ~~~ ~~~~~~~~ ~~~~~~~~ sa généralisation.\n Edwin ~~~~~~, “IBM: ~~~~ ~~~~~’~~ ~~~~ ~~~~ ~~~~~~~ ~~~~ ~~~ Time”, The ~~~~~~~~ Voice, ~~~~~~ ~~’~~~~~~~~~ ~~~~~~~~~~ “Final Solutions”, 26 mars ~~~~~, ~~~~~~~~~~~~ ~~~ ~~~~~~ ~~ ~~’~~~~~~~~ ~~~~~~~~~ : https://www.villagevoice.com/2002/03/26/final-solutions/.\n ~~~~~ ~~. ~~~~~~, Statistics ~~~~ ~~~~ ~~~~~~~ ~~~~~~, 1900–1945: The Making ~~~ ~~~~~~~ ~~~~~~~~~ Knowledge, ~~~~~~~~~~ ~~~~~~~~~~~ ~~~~~~, ~~~~~, ~~. 256.\n ~~~~~ ~~~~ ~~~ ~~~~~ ~~~~~~ ~~~~~, The Nazi Census: Identification ~~~~ ~~~~~~~~ ~~~ ~~~~ ~~~~~~ Reich, ~~~~~~~ ~~~~~~~~~~~ ~~~~~~, ~~~~~.


Kevelouri - Wikipedia\n2 Istor berr\n3 Saviad a-vremañ\n3.2 Reter-Nesañ hag Afrika\n3.3 Asia ha Meurvor Habask\nAr gevelouri a zo ur stumm kevredad diazezet war pennaenn ar c'hevelerezh. Servijout ar gwellañ e berzhidi (gopridi pe arvalien) eo he fal. Diazezet eo war ar bennaenn zemokratel « un den, ur vouezh » evit an divizoù da gemer, er mod-se eo par a-fet gwir ar c'hopridi pe an arvalien.\nE-touez ar c'hevelourioù, e tigemmer:\nar c'hevelourioù obererezh hag implij (KOI),\nar c'hevelourioù labour-douar,\nar c'hevelourioù broduiñ, da skouer ar c'hevredadoù kevelouri broduiñ (KKP) e Frañs,\nar c'hevelourioù beveziñ,\nar c'hevelourioù kred ha mikro-kred,\nar c'hevelourioù annezañ, da skouer re LODEF e Bro-C'hall,\nar c'hevelourioù kenwerzhourien,\nar c'hevredadoù kevelourel strollel o deur (KKSD).\nE Frañs, ar frammoù kevelourel diseurt-se a vez bodet e-barzh ar Conseil National de la Coopération (CCB) (Strollad Broadel ar C'hevelerezh). El live bedel ez eo an International Cooperative Association (ICA) a vod anezho. Ar c'hevelourioù produiñ o deus un aozadur bedel dezho o-unan : The International worker cooperative federation CICOPA.\nAn diforc'h etre « kevelouri » ha « kenwarez » a denn muioc'h da grafoù anvelezh ha framm gwiraouel eget da ziforc'hioù war ar seurt obererezh.\nIstor berr[kemmañ | kemmañ ar vammenn]\nRobert Owen (1771–1858) a seller outañ evel tad al luskad kevelourel. Ur c'hembread anezhañ, graet ur fortun e kenwerzh ar c'hoton, Owen a soursie ouzh lakaat e labourerien en un endro dereat ma c'hellent tapout deskamant evito hag o bugale. Ar mennozhioù-se a voe lakaet e pleustr gant berzh e labouradegoù koton New Lanark, e Bro-Skos. Eno e oe voe digoret ar stal gevelourel gentañ. Broudet gant ar berzh-se e teuas dezhañ ar soñj da grouiñ « kêriadennoù keveliñ » lec'h ma 'n em dennfe ar vicherourien o-unan e-maez ar baourentez dre c'hounit o boued, sevel o dilhad hag e fin ar gont 'n em ren o-unan. Klask a reas sevel ar seurt kumuniezh en Orbiston e Bro-Skos hag e New Harmony, Indiana e Stadoù-Unanet Amerika, met d'an traoñ ez eas an div gumuniezh.\nGoude m'eo gant Owen e voe awenet al luskad kevelour, tud all – evel an Dr William King (1786–1865) – a sammas e vennozhioù hag a reas dezho bezañ embregadusoc'h ha pleustrekoc'h. King a gave gwell dezhañ kregiñ war un derez bihan, ha meizañ a reas e rankfe ar renkadoù micherour aozañ kevelourioù diouzh o ezhommoù, setu ma 'n em roas ar c'helenn da gefridi pennañ. Diazezañ a reas ur mareadeg miziek The Cooperator e anv, ma teuas er-maez an niverenn gentañ d'ar c'hentañ a viz Mae 1828. Ennañ e gaved mesk-ha-mesk prederouriezh kevelourel ha tunioù pleustrek a-zivout merañ ur stal hervez ar pennaennoù kevelourel. King a aliae an dud da chom hep en em droc'hañ a ziwar ar gevredigezh, met kentoc'h da sevel ur gevredigezh e-barzh ar gevredigezh, ha da gregiñ gant ur stal dre m'eo « ret mat deomp mont d'ur stal bemdez gouloù evit prenañ boued ha diankajoù - perak neuze ne c'hallfemp ket mont d'hor stal-ni ? » Kinnig a reas reolennoù a skiant-vat, evel ensellet ur wezh ar sizhun ouzh ar c'hontoù, bezañ tri c'henverour, ha nag aozañ emvodoù e tavarnioù (kuit a vezañ temptet da evañ ar c'hounidoù). Ur bochad gwiaderien baour, 27 gwaz hag ur vaouez, a 'n em vodas evit stummañ ar Rochdale Equitable Pioneers Society (Kevarzhe Difraosterien Reizh Rochdale) e diwezh 1843. Difraosterien Rochdale, evel ma oad krog d'ober anezho, a embannas Pennaennoù Rochdale e 1844, m'eo diazezet al luskad kevelour warno hiziv.\nKumuniezhioù kevelourel a gaver bremañ dre ar bed a-bezh, unan eus ar skouerioù brasañ hag ar muiañ a berzh dezhañ a zo hini Mondragón e Su Euskadi (s.o. al liamm a-is). Kevelourioù o deus graet berzh e Yougoslavia da vare Tito lec'h ma voe deroet da guzulioù micherour ur roll heverk er merañ.\nSaviad a-vremañ[kemmañ | kemmañ ar vammenn]\nN'eo ket reizhiadek evit c'hoazh ar pennad amañ da heul, kentoc'h ez eo un heuliad skouerioù aozadurioù kevelourel / kenwarez dre ar bed.\nEuskadi[kemmañ | kemmañ ar vammenn]\nAr strollad Mondragón, en deus da obererezhioù ar c'henderc'hiñ, ar c'hred, ar c'helenn hag an imbourc'h, lec'hiet e Su Euskadi (218 embregerezh ha 71 000 goprad, un hanter anezho a zo war un dro kevrennerien). Produiñ a ra pergen titredanerezh dindan ar merk FAGOR ;\nAlamagn[kemmañ | kemmañ ar vammenn]\nAr strollad Raiffeisen, a orin alaman, imboudet frank en Alamagn, Aostria, Benelux, Suis ha bremañ en Europa ar reter. Tennañ a ra e obererezh pergen ouzh al labour-douar hag ar bank hag ar gevrennerien a zo dreist-holl an arvalien ;\nSuis[kemmañ | kemmañ ar vammenn]\nAr gevelouri Migros, brasañ dasparzher suis a broduioù beveziñ ;\nAr gevelouri Coop, eil dasparzher suis a broduioù beveziñ.\nAr c'hevelourioù beveziñ Konsum (Inköpscentralernas Aktiebolag) ha (Kooperativa Förbundet) o deus ur plas dreistpouezus e marc'had svedat ar beveziñ.\nFrañs[kemmañ | kemmañ ar vammenn]\nAr c'havioù kevelourel o deus ur plas bras war ar produiñ gwin, lakaet er-maez gwiniegi Bourgogn hag hini Bourdel\nA-drugarez da gevelourioù implij dafar labour-douar (KIDLD) eo aveet ar braz eus an dieien dizalc'h\nar fornigelloù Godin diazezet gant Godin e kêr Guise e-lec'h ma veze annez ar c'hopridi en ur savadur gant stalioù-kenwerzh ha servijoù-stroll.\nUr plas heverk o deus bet ar c'hevelourioù beveziñ (bet ganet e dibenn an 19vet kantvet e keodedoù micherour An Oriant, Sant-Nazer, Naoned, Felger, Brest...). Tapet lañs ganto goude an eil brezel-bed gant stalioù-karter Coop o anv (betek 30% eus ar prenañchoù er Morbihan), e oa bet unanet o rouedadoù etre 1946 ha 1973 ha stummet ar c'hevread UCB, a oa e sez hag e sanailhoù en Oriant. Gant kevezerezh ar gourmarc'hadoù e oa kroget an diskar : freuz-stal disklêriet e 1982, ha barnet an dibennfreuzañ 4 bloaz war-lerc'h. E tachenn al labour-douar hag ar servijoù kellidel e chom bras lodenn ar c'heveliñ. Ur bezañs arouezel a zo ivez tro-dro d'ar sevenadur.\nCoopagri ensezet e Landerne\nEven, kevelouri leonat treuzfurmiñ produioù al laezh (Plouzeniel)\nCMB, bank ur Breton diwar tri\nCoop Breizh, dasparzher madoù sevenadurel\nRoudour, kevelouri stummañ e brezhoneg krouet e 1995 en Uhelgoad\nSebaco, kevelouri sevel-tier\nChrysalide, kevelouri obererezh hag implij (Pont-'n-Abad ha Brest)\nReter-Nesañ hag Afrika[kemmañ | kemmañ ar vammenn]\nAsia ha Meurvor Habask[kemmañ | kemmañ ar vammenn]\nJapan[kemmañ | kemmañ ar vammenn]\nLoc'het e 1897, al luskad kevelourel a voe frammet e 1921, dindan renerezh Toyohiko Kagawa. Abaoe 1962 eo unanet dindan an anv NadaKobe, deuet da vezañ Co-op Kobe e 1991. Ar stalioù beveziñ a sav niver o izili da 9 milion a diegezhioù, da lavaret eo 20% anezho.\nBez 'ez eus en tu-hont da 300 kevelouri produiñ er Stadoù Unaned, a vod muioc'h eget 3 500 den hag a c'han muioc'h eget 400 milion $ gounid dre vloaz. Stankoc'h en em gavont er biz, war an aod kornôgat ha Midwest an hanternoz. Ar braz anezho a zo aferioù bihan, gant un nebeud anezho brasoc'h mat ha brudet. Un toullad mat a aparchant da c'hennadoù ar c'henwerzh hag ar servijoù.\nKebek[kemmañ | kemmañ ar vammenn]\nLuskad Desjardins(Caisse populaire Desjardins) Kevelouri espern\nRouedad Coopsco Kevelourioù e metoù ar skol\nAdtapet diwar « https://br.wikipedia.org/w/index.php?title=Kevelouri&oldid=1985384 »\nGwir ar c'hevredigezhioù\nKemmoù diwezhañ degaset d'ar bajenn-mañ d'an 8 Ebr 2022, da 16:33.


Pajenn:Marigo - Buez ar Saent.djvu/312 - Wikimammenn\nPajenn:Marigo - Buez ar Saent.djvu/312\nd’en em aznaout va-unan : ra zeuin da aznaout ho crandor, ho puissanç, ho madelez, ho perfectionou infinit : ha ra zeuin da aznaout va sempladurez, ma fragilite, va maliç ha va neant. Piou a c’houlen ar c’hraç digant Doue d’e garet, hac ar c’hraç d’en em zisprigeout pe d’en em cassaat e-unan ? Peguen nebeut so etouez an dud devot memes, a guement en em gontant eus a Zoue, pere ne zesiront nemetàn ; pere ne c’houlennont netra en e c’houde, pere a ell lavaret a galon hac a c’henou : Doue a suffis din. O calon avaricius, da behini ne suffis quet un Doue ! O calon miserabl, pehini a glasq e eürusdet er mæs a Zoue !\nBiscoas Escop n’en em acquitas guell eus an oll\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/312&oldid=134425 »


Replay du samedi 5 juin 2021\nSamedi 5 juin 2021 à 15:09 - Mis à jour le dimanche 6 juin 2021 à 17:47\nKoadoù Speied e Menezioù Du © Radio France - Axel Perret\nKrog eo Jean-Claude Talec da zañsal ha da ganañ ivez war ul leurenn gant Kelc'h Keltiek Speied e Konkerne (29) e kreiz ar bloavezhioù dek ha tri-ugent. Lakaet e oa bet ar paotr yaouank-se a orin eus Speied a daol drumm war ur c'harr evit kanañ gant Jean-Louis Jacques a oa deus ur familh kanerien dispar. Ha daoust n'anavezen Jean-Claude pozioù ebet 'oa bet lañset an traoù gantañ.\nE-kerzh e fest-noz kentañ e 1976 e Speied en doa desket Jean-Claude un heuliad gavotenn : "Koñskried Plonevez" ha "Son menez Kernal", un ton doubl eus Landelo troet e-mod Speied. Hag 'oa bet komprenet gant Jean-Claude d'an ampoent-se 'oa e dad hag e vamm kanerien kan-ha-diskan. Met n'oa ket bet lâret dezhañ ! Ha memestra gant e dad-kozh en doa klevet anezhañ o kanañ biskoazh.\nKoulskoude en deus soñj Jean-Claude eus ur son gozh dibunet gant e dad-kozh pa oa bihan bihan tre 65 bloaz zo. E fin un devezh en ti-feurm oa bet unan deus ar gwazed ennañ hag en doa c'hoant d'ober un tamm krog gant e dad-kozh. Ha goude bezañ difeskinet an den-se gant an tad-kozh oa staget-eñ da ganañ ur son d'an dud eno : "Son al lutun".\nKlevet e vez ivez e Marvailh "Son menez Kernal", un ton doubl kanet gant Jean-Claude Talec ha Louis-Jacques Suignard bet dastumet Gant Ernestine Ar Balp e 1978 e Landelo.


Troma Entertainment (berraet gant ar stumm Troma) zo un embregerezh produiñ hag embann filmoù dieub e Stadoù Unanet Amerika. Savet eo bet gant Lloyd Kaufman ha Michael Herz e 1974. An embregerezh a brodu filmoù gant boujedoù izel ha dieub diouzh ar studioioù bras. An doare anezho zo dreist-holl reoù spont. Darn anezho zo reoù gant fent, flemmus, gore ha splatter.\nE 2012, an embregerezh a oa bet oc'h embann un toullad filmoù war YouTube. Ar chadenn YouTube Troma a oa bet lamet dre ma vefe enebet ouzh lezennoù an embregerezh.\nTroma en deus bet produet, prenet hag embannnet ouzhpenn 1000 film dieub. Al lugan e 2014 a oa "40 years of Disrupting Media". Abaoe e vez kendalc'het d'e implij o kemm ar bloavezh nemetken. Ul lugan all implijet gant an embregerezh a oa "Movies of the Future." Krouet ez eus bet ur servij arvestiñ filmoù enlinenn e doare streaming anvet Troma Now.\nManifesterien e 2013 e-pad Festival Cannes o c'houlenn un oscar evit Troma\nEvit ul listenn glok, gwelet Listenn eus filmoù gant Troma. Amañ dindan e kaver ul listenn eus un nebeud filmoù perc'hennet gant Troma.\n(en) Lec'hienn ofisiel an embregerezh Troma\n(en) An embregerezh Troma war IMDb\nAdtapet diwar « https://br.wikipedia.org/w/index.php?title=Troma_Entertainment&oldid=1962792 »\nEmbregerezh seveniñ filmoù Amerikan\nKemmoù diwezhañ degaset d'ar bajenn-mañ d'an 17 C'hwe 2022, da 08:02.


Stajoù hañv 2017\nAr stajoù hanv 2017 :\n- Sonerezh deus ar 19 betek an 21 a viz Gouere :\n- fleut a dreuz : Jean-Luc Thomas\n- violoñs : Ronan Pinc\n- Gitar : Soig Sibéril & Roland Conq\n- Akordeoñs : Yannig Noguet.\n- Kan ha Diskan etre ar 19 hag an 21 a viz Gouere:\nNoluèn Le Buhe (gavotte ar merc'her 19)\nLors Landat (fisel ar yaou 20)\nNoëlle Corbel (Plinn le gwener 21).\n- Kan bro c'hallo ar meurzh 18 a viz Gouere: Marino Le Mapihan.\nFollenn enskrivañ stajoù hañv\nprizioù - stajoù 2016-2017\nstajoù sonerezh ha kan\nstaj un devezh ................................................... 48 €\nstaj 2 devezh ..................................................... 96 €\nstaj 3 devezh .................................................. 144 €\npred kreisteiz .................................................... 12 €\nBod ................ .....................................................13 €\nNe vez degemeret an enskrivadur nemet pa vez resevet ar follenn enskrivañ asambles gant ur rakpaeamant a 20 €.\ndegas peadra da enrollañ (MD, dafar enrollañ...).\nGallout a ra Studi ha Dudi sevel stummadurioù evit an dud a c'hall kaout sikourioù pe yalc'hadoù a-drugarez d'ar stummadur dibaouez (CPF : compte personnel de formation). An teuliadoù a renk neuze bezañ leuniet ha kaset a-raok ma grogfe ar stummadur.\nAn doareoù kelenn a zo diazezet war an doareoù kozh da zeskiñ ar c'han pe ar sonerezh : deskiñ en ur selaou pe sellout, deskiñ an stummoù implijet gwechall, goût hiroc'h war istor hor sevenadur, hor c'han, hor sonerezh.\nur staj hañv (fin miz Gouere) gant stalioù labour gouestlet d'ar c'han-ha-diskan pe d'ar sonerezh.